
ΤΕΥΧΟΣ ΔΕΥΤΕΡΟ 


Αρ 


.Φύλλου 2211 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Εξειδίκευσητωνκριτηρίωντου21 του ν. 2190/1994 
(Α' 28) και καθορισμός των προσόντων των υπο¬ 
ψηφίων, των απαιτούμενων δικαιολογητικών, της 
προθεσμίας και του τρόπου υποβολής των αιτή¬ 
σεων, σχετικά με τη διαδικασία πρόσληψης για την 
κάλυψη των αναγκών καθαριότητας Υπηρεσιών 
της Ελληνικής Αστυνομίας, σύμφωνα με τις διατά¬ 
ξεις του άρθρου όγδοου του ν. 4506/2017 (Α' 191). 

2 Τροποποίηση της 2/3872/ΔΠΓΚ/13.1.2017 κοινής 
απόφασης της Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης και του 
Αναπληρωτή Υπουργού Οικονομικών «Εκκαθάρι¬ 
ση εκκρεμών αιτήσεων συνταξιοδότησης» (Β'54). 

3 Ανάθεση του έργου «Ανέγερση Δικαστικού Μεγά¬ 
ρου Ηρακλείου Κρήτης» στη Γενική Γραμματεία 
Υποδομών του Υπουργείου Υποδομών και Μετα¬ 
φορών και Ορισμός Αναθέτουσας Αρχής για τις 
διαδικασίες της υλοποίησης αυτού. 


ΑΠΟΦΑΣΕΙΣ 

Αριθμ. 6481/6/745-θ (1) 

Εξειδίκευση των κριτηρίων του 21 του ν. 2190/ 
1994 (Α' 28) και καθορισμός των προσόντων 
των υποψηφίων, των απαιτούμενων δικαιολο- 
γητικών, της προθεσμίας και του τρόπου υπο¬ 
βολής των αιτήσεων, σχετικά με τη διαδικασία 
πρόσληψης για την κάλυψη των αναγκών καθα¬ 
ριότητας Υπηρεσιών της Ελληνικής Αστυνομί¬ 
ας, σύμφωνα με τις διατάξεις του άρθρου όγδο¬ 
ου του ν. 4506/2017 (ΑΊ 91). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ - 
ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

Ι.Τις διατάξεις του άρθρου όγδοου του ν. 4506/2017 
«Ανανέωση - Τροποποίηση - Κωδικοποίηση της Σύμβα¬ 


σης περί Παροχής Ειδικής Άδειας Εκμετάλλευσης του 
αποκλειστικού δικαιώματος του Ελληνικού Δημοσίου 
στην πρόσβαση και χρήση της ονομαστικής θέσης των 
39ο ανατολικώς επί της τροχιάς των τεχνητών γεωστατι¬ 
κών δορυφόρων της γης και των συσχετισμένων αυτής 
ραδιοσυχνοτήτων τηλεπικοινωνίας δια της κατασκευής, 
εκτόξευσης, λειτουργίας και εμπορικής εκμετάλλευσης 
ενός συστήματος δορυφορικών τηλεπικοινωνιών πανελ¬ 
λήνιας και διασυνοριακής εμβέλειας υπό την επωνυμία 
ΕΛΛΑΣ ΣΑΤ (ΗΕΙΙΑ5 5ΑΤ) και άλλες διατάξεις.» (ΦΕΚ191/ 
Α'/12.12.2017). 

2. Τις διατάξεις του ν. 2190/1994 «Σύσταση ανεξάρ¬ 
τητης αρχής για την επιλογή προσωπικού και ρύθμιση 
θεμάτων Διοίκησης» (ΦΕΚ28/Α71994), όπως τροποποι¬ 
ήθηκε και συμπληρώθηκε. 

3. Τις διατάξεις του ν. 4249/2014 «Αναδιοργάνωση της 
Ελληνικής Αστυνομίας, του Πυροσβεστικού Σώματος και 
της Γενικής Γραμματείας Πολιτικής Προστασίας, αναβάθ¬ 
μιση Υπηρεσιών του Υπουργείου Δημόσιας Τάξης και 
Προστασίας του Πολίτη και ρύθμιση λοιπών θεμάτων 
αρμοδιότητας Υπουργείου Δημόσιας Τάξης και Προ¬ 
στασίας του Πολίτη και άλλες διατάξεις» (ΦΕΚ 73 τ.Α'/ 
24-03-2014), όπως ισχύει. 

4. Τις διατάξεις του π.δ. 178/2014 (ΦΕΚ 281 τ.Α'/ 
31-12-2014) «Οργάνωση Υπηρεσιών Ελληνικής Αστυνο¬ 
μίας», όπως ισχύει. 

5. Τις διατάξεις του π.δ. 125/2016 «Διορισμός Υπουρ¬ 
γών, Αναπληρωτών Υπουργών και Υφυπουργών» (ΦΕΚ 
210 τ.Α'/05-11-2016), καθώς και του π.δ. 73/2015 «Διο¬ 
ρισμός Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών» (ΦΕΚ 116 τ.Α'/ 
23-09-2015). 

6. Τις διατάξεις του π.δ. 123/2016 «Ανασύσταση 
και μετονομασία του Υπουργείου Μεταρρύθμισης 
και Ηλεκτρονικής Διακυβέρνησης.» (ΦΕΚ 208 τ.Α'/ 
04-11-2016). 

7. Την Υ186/10-11-2016 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Εσωτερικών Νικόλαο Τόσκα» (ΦΕΚ 3671 τ.Β7 
11-11-2016). 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 
















23800 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Άρθρο 1 
Σκοπός 

Με την παρούσα απόφαση καθορίζονται: 

α) Τα απαιτούμενα προσόντα και εξειδικεύονται τα 
κριτήρια του 21 του ν. 2190/1994 (Α' 28), λαμβάνοντας 
υπόψη ενδεχόμενες εξειδικευμένες ανάγκες για τη λει¬ 
τουργία της Ελληνικής Αστυνομίας. 

β) Η προθεσμία και ο τρόπος υποβολής των αιτήσεων 
των υποψηφίων και 

γ) τα απαιτούμενα δικαιολογητικά, καθώς και κάθε 
θέμα σχετικά με τη διαδικασία πρόσληψης προσωπι¬ 
κού ειδικότητας ΥΕ Καθαριότητας με σύμβαση ιδιωτικού 
δικαίου ορισμένου χρόνου διάρκειας έως δεκαοκτώ (18) 
μηνών, για την κάλυψη των αναγκών καθαριότητας των 
υπηρεσιών της Ελληνικής Αστυνομίας. 

Άρθρο 2 

Απαιτούμενα προσόντα 

και εξειδίκευση των κριτηρίων 

του αρ. 21 του ν. 2190/1994 (Α'28). 

Α. ΠΡΟΣΟΝΤΑ ΕΠΙΛΟΓΗΣ: 

1. Οι υποψήφιοι, για να γίνουν δεκτοί στη διαδικασία 
επιλογής, πρέπει να έχουν ηλικία από 18 έως 65 ετών. 

2. Να έχουν την υγεία και τη φυσική καταλληλότητα 
που τους επιτρέπει την εκτέλεση των καθηκόντων της 
ειδικότητας που επιλέγουν. 

3. Δεκτοί στη διαδικασία επιλογής γίνονται οι υποψή¬ 
φιοι που είναι: α) Έλληνες πολίτες, β) πολίτες των άλλων 
κρατών-μελών της Ευρωπαϊκής Ένωσης, υπό τους πε¬ 
ριορισμούς του άρθρου 1 παρ. 1 του ν. 2431/1996 και 
γ) Βορειοηπειρώτες, Κύπριοι ομογενείς και ομογενείς 
αλλοδαποί που προέρχονται από την Κωνσταντινούπο¬ 
λη και από τα νησιά Ίμβρο και Τένεδο, και ομογενείς εξ 
Αιγύπτου χωρίς να απαιτείται πιστοποιητικό ελληνικής 
ιθαγένειας, υπό την προϋπόθεση ότι η ιδιότητά τους ως 
Ελλήνων, κατά το γένος και τη συνείδηση, αποδεικνύεται 
με άλλους τρόπους (ν.δ. 3832/1958). Για την πρόσληψη 
προσωπικού σε επιχειρήσεις ή εταιρίες ή οργανισμούς 
και λοιπά νομικά πρόσωπα ιδιωτικού δικαίου του Δη¬ 
μοσίου, η ελληνική ιθαγένεια δεν απαιτείται ως προσόν 
επιλογής υπό τους περιορισμούς του άρθρου 1 παρ. 1 
του ν. 2431/1996 ή/και του Οργανισμού ή Κανονισμού 
του εκάστοτε φορέα. Για τους υποψηφίους χωρίς ελληνι¬ 
κή ιθαγένεια απαιτείται η γνώση της ελληνικής γλώσσας 
σε βαθμό επαρκή για την άσκηση των καθηκόντων της 
οικείας ειδικότητας. Δεν απαιτείται η απόδειξη γνώσης 
της ελληνικής γλώσσας για Βορειοηπειρώτες, Κύπριους 
ομογενείς και ομογενείς αλλοδαπούς που προέρχονται 
από την Κωνσταντινούπολη και από τα νησιά Ίμβρο και 
Τένεδο και ομογενείς εξ Αιγύπτου. 

4. Δεν απαιτείται οι υποψήφιοι να κατέχουν τίτλο 
σπουδών Υποχρεωτικής Εκπαίδευσης. 

5. Για τη συμμετοχή των υποψηφίων απαιτείται εμπει¬ 
ρία στον τομέα καθαριότητας, τουλάχιστον ένα (1) έτος. 

6. Τα προσόντα πρόσληψης ελέγχονται κατά την πρό¬ 
σληψη και όχι κατά την κατάρτιση του πίνακα κατάταξης 
των υποψηφίων. Τα όρια ηλικίας πρέπει να συντρέχουν 
τόσο κατά την κατάρτιση του πίνακα όσο και κατά την 
πρόσληψη. 


Β. ΚΡΙΤΗΡΙΑ ΕΠΙΛΟΓΗΣ ΚΑΙ ΒΑΘΜΟΛΟΓΗΣΗ: 

Οι υποψήφιοι κατατάσσονται σε πίνακες με βάση τα 
κατωτέρω αναφερόμενα κριτήρια: 

Ί. Χρόνος ανεργίας. 

Χρόνος ανεργίας: Είκοσι πέντε (25) μονάδες ανά μήνα 
ανεργίας, από 4 μήνες με ανώτατο όριο τους δώδεκα 
μήνες. 

Άνεργος για την εφαρμογή της παρούσας παρα¬ 
γράφου θεωρείται ο υποψήφιος που έχει τέσσερις (4) 
τουλάχιστον πλήρεις μήνες ανεργίας. Ο υπολογισμός 
του χρόνου ανεργίας γίνεται από την τελευταία ημέρα 
προθεσμίας υποβολής των αιτήσεων και προς τα πίσω. 
Χρόνος ανεργίας θεωρείται και ο χρόνος παρακολού¬ 
θησης προγραμμάτων επαγγελματικής κατάρτισης του 
ΟΑΕΔ, καθώς και εκείνων του Υπουργείου Εργασίας 
και Κοινωνικής Ασφάλισης ή άλλων Υπουργείων που 
εκτελούνται σε συνεργασία με το Υπουργείο Εργασί¬ 
ας και Κοινωνικής Ασφάλισης ή τον ΟΑΕΔ, εφόσον ο 
υποψήφιος ήταν άνεργος τουλάχιστον επί τετράμηνο 
κατά το χρόνο ένταξής του στο πρόγραμμα. Στην πε¬ 
ρίπτωση που ο υποψήφιος επιθυμεί να συμμετέχει σε 
διαδικασία επιλογής, ενώ ταυτόχρονα παρακολουθεί 
ένα από τα παραπάνω προγράμματα (πάντοτε υπό την 
προϋπόθεση τήρησης του τετραμήνου ανεργίας κατά 
το χρόνο ένταξής του σε αυτό), το χρονικό διάστημα 
από την έναρξη του προγράμματος μέχρι και την ημε¬ 
ρομηνία υποβολής της αίτησης του λογίζεται επίσης ως 
χρόνος ανεργίας. 

2. Αριθμός τέκνων πολύτεκνης οικογένειας. 

α) Πενήντα (50) μονάδες για κάθε τέκνο πολύτεκνου 
υποψηφίου, 

β) πενήντα (50) μονάδες για κάθε μέλος προκειμένου 
για υποψηφίους που έχουν την ιδιότητα τέκνου πολύ¬ 
τεκνης οικογένειας. 

Τις ανωτέρω μονάδες δύναται να λάβει μόνο ένα μέλος 
της ίδιας οικογένειας κατά το ίδιο ημερολογιακό έτος 
στον ίδιο φορέα. Εάν στην αυτή διαδικασία επιλέγονται 
ως προσληπτέοι δύο (2) ή περισσότερα μέλη της ίδιας 
οικογένειας, κάνοντας χρήση του αυτού κριτηρίου και 
εφόσον δεν είναι δυνατή η οικειοθελής σύμπραξη αυτών 
για την επιλογή του ενός, διενεργείται δημόσια κλήρω¬ 
ση μεταξύ των υποψηφίων που δικαιούνται να μοριο- 
δοτηθούν από το παραπάνω κριτήριο. Οι γονείς που 
απέκτησαν την πολυτεκνική ιδιότητα κατά τις διατάξεις 
των ν. 860/1979 και 3454/2006 τη διατηρούν ισοβίως 
και απολαμβάνουν ισοβίως τα δικαιώματα που απορρέ¬ 
ουν από αυτή, τα τέκνα τους όμως προστατεύονται και 
απολαμβάνουν τα σχετικά δικαιώματα για όσο διάστημα 
διαρκεί η πολυτεκνική ιδιότητα έστω και του ενός γονέα. 
Ο πολύτεκνος υποψήφιος βαθμολογείται με πενήντα (50) 
μονάδες για κάθε ένα (1) τέκνο του. Το τέκνο πολύτε¬ 
κνης οικογένειας βαθμολογείται με πενήντα (50) μονάδες 
για κάθε τέκνο της οικογένειας, συμπεριλαμβανομένου 
και του εαυτού του. Η βαθμολογία υπολογίζεται μόνο 
στα ζώντα μέλη της οικογένειας. Υποψήφιος που είναι 
ταυτόχρονα πολύτεκνος και τέκνο πολύτεκνης οικογέ¬ 
νειας δικαιούται να κάνει χρήση της προσφορότερης 
βαθμολογικά εκ των δύο ιδιοτήτων, αποκλεισμένης της 
αθροιστικής βαθμολόγησης. 

3. Αριθμός τέκνων τρίτεκνης οικογένειας. 

α) Σαράντα (40) μονάδες για κάθε τέκνο τρίτεκνου 
υποψηφίου, 

β) σαράντα (40) μονάδες για κάθε μέλος προκειμένου 
για υποψήφιους που έχουν την ιδιότητα του τέκνου τρί¬ 
τεκνης οικογένειας. 

Τις ανωτέρω μονάδες δύναται να λάβει μόνο ένα μέλος 
της ίδιας οικογένειας κατά το ίδιο ημερολογιακό έτος 
στον ίδιο φορέα. Εάν στην αυτή διαδικασία επιλέγονται 
ως προσληπτέοι δύο (2) ή περισσότερα μέλη της ίδιας 
οικογένειας, κάνοντας χρήση του αυτού κριτηρίου και 
δεν είναι δυνατή η οικειοθελής σύμπραξη αυτών για την 
επιλογή του ενός, διενεργείται δημόσια κλήρωση μετα¬ 
ξύ των υποψηφίων που δικαιούνται να μοριοδοτηθούν 
από το παραπάνω κριτήριο. Σύμφωνα με το άρθρο 3 
του ν. 3454/2006 "Ενίσχυση της οικογένειας και λοιπές 
διατάξεις" (ΦΕΚ 75/Α/2006), την ιδιότητα του τρίτεκνου 
αποκτούν: 

α. Γονέας ή γονείς που έχουν τη γονική μέριμνα και 
επιμέλεια τριών παιδιών από τον ίδιο ή διαφορετικούς 
γάμους ή νομίμως αναγνωρισθέντων ή υιοθετημέ¬ 
νων ή εκτός γάμου γεννηθέντων τα οποία είναι: Άγα¬ 
μα και δεν έχουν συμπληρώσει το εικοστό τρίτο (23ο) 
έτος της ηλικίας τους ή φοιτούν σε αναγνωρισμένες 
τριτοβάθμιες σχολές πανεπιστημιακής και τεχνολο¬ 
γικής εκπαίδευσης και αναγνωρισμένα εκπαιδευτικά 
ιδρύματα της ημεδαπής ή αλλοδαπής ή εκπληρώνουν 
τις στρατιωτικές τους υποχρεώσεις και δεν έχουν συ¬ 
μπληρώσει το εικοστό πέμπτο (25ο) έτος της ηλικίας 
τους και 

β.Τα τέκνα αυτών, όπου αυτό προβλέπεται. 

Οι ανωτέρω ηλικιακές προϋποθέσεις ισχύουν και για 
τα τρία (3) τέκνα και στα τρία (3) παιδιά περιλαμβάνονται 
και τα τέκνα με οποιαδήποτε αναπηρία σε ποσοστό εξή¬ 
ντα επτάτοις εκατό (67%) και άνω ισοβίως, ανεξαρτήτως 
ηλικίας και οικογενειακής κατάστασης. Ο τρίτεκνος υπο¬ 
ψήφιος βαθμολογείται με σαράντα (40) μονάδες για κάθε 
ένα (1) τέκνο του, ήτοι 120 μονάδες συνολικά για τα τρία 
(3) ζώντα τέκνα του.Το τέκνο τρίτεκνης οικογένειας βαθ¬ 
μολογείται με σαράντα (40) μονάδες για κάθε τέκνο της 
οικογένειας, συμπεριλαμβανομένου και του εαυτού του, 
ήτοι 120 μονάδες συνολικά για τα τρία (3) ζώντα τέκνα. 

4. Αριθμός ανήλικων τέκνων 

Τριάντα (30) μονάδες για κάθε ανήλικο τέκνο για 
όσους έχουν έως δύο τέκνα. Ανήλικο θεωρείται το παιδί 
που δεν έχει συμπληρώσει το 18ο έτος της ηλικίας του 
μέχρι και την τελευταία ημέρα της προθεσμίας υποβολής 
των αιτήσεων. 

5. Μονογονεϊκές οικογένειες. 

α) Πενήντα (50) μονάδες για κάθε τέκνο, προκειμένου 
για υποψήφιο που έχει την ιδιότητα γονέα μονογονεϊκής 
οικογένειας. 

β) Πενήντα (50) μονάδες για κάθε μέλος προκειμένου 
για υποψηφίους που έχουν την ιδιότητα τέκνου μονο- 
γονεϊκής οικογένειας. 

Τ ις ανωτέρω μονάδες δύναται να λάβει μόνο ένα μέλος 
της ίδιας οικογένειας κατά το ίδιο ημερολογιακό έτος 
στον ίδιο φορέα. Γονέας μονογονεϊκής οικογένειας νοεί¬ 
ται ο γονέας εκείνος ο οποίος, κατά την ημερομηνία υπο¬ 


βολής της αίτησης πρόσληψης, ασκεί εν τοις πράγμασι 
και κατ'αποκλειστικότητα ή μετά από σχετική ανάθεση 
τη γονική μέριμνα ενός ή περισσότερων ανήλικων τέ¬ 
κνων. Το δικαίωμα αυτό ασκείται από το γονέα και μετά 
την ενηλικίωση των τέκνων και μέχρι τη συμπλήρωση 
του 25ου έτους της ηλικίας τους (άρθρο 29 παρ. 6 του 
ν. 3838/2010). Τέκνο μονογονεϊκής οικογένειας είναι 
εκείνο το οποίο μέχρι την ενηλικίωσή του είχε τον ένα 
μόνο γονέα του. Στην περίπτωση αυτή υπάγεται και το 
τέκνο, το οποίο στερήθη κε και τους δύο γονείς πριν την 
ενηλικίωσή του. Τ ο δικαίωμα αυτό ασκείται από το τέκνο 
μέχρι και τη συμπλήρωση του 30ού έτους της ηλικίας 
του (άρθρο 29 παρ. του 6 ν. 3838/2010). Εάν στην αυτή 
διαδικασία επιλέγονται ως προσληπτέοι δύο (2) ή πε¬ 
ρισσότερα μέλη της ίδιας οικογένειας, κάνοντας χρήση 
του αυτού κριτηρίου και δεν είναι δυνατή η οικειοθελής 
σύμπραξη αυτών για την επιλογή του ενός, διενεργείται 
δημόσια κλήρωση μεταξύ των υποψηφίων που δικαι¬ 
ούνται να μοριοδοτηθούν από το παραπάνω κριτήριο. 
Η βαθμολογία υπολογίζεται μόνο στα ζώντα μέλη της 
οικογένειας. 

6. Εμπειρία 

Δέκα (10) μονάδες ανά μήνα για τους πρώτους τριάντα 
έξι (36)μήνες εμπειρία και επτά (7) μονάδες ανά μήνα 
για τους λοιπούς μήνες με ανώτατο όριο τους εβδομή¬ 
ντα δύο (72) μήνες. Στην περίπτωση που η εμπειρία έχει 
αποκτηθεί στους φορείς της παρ.1 του άρθρου 14 του 
ν. 2190/1994, όπως ισχύει, οι πρώτοι τριάντα έξι (36) μή¬ 
νες βαθμολογούνται με είκοσι (20) μονάδες ανά μήνα. 
Ως βαθμολογούμενη εμπειρία λαμβάνεται υπόψη η απα¬ 
σχόληση στον τομέα καθαριότητας. 

7. Εντοπιότητα 

Σε κάθε περίπτωση προτάσσονται των λοιπών υπο¬ 
ψηφίων, ανεξάρτητα από το σύνολο των μονάδων που 
συγκεντρώνουν σύμφωνα με τα ανωτέρω κριτήρια, οι 
μόνιμοι κάτοικοι των δήμων των νομών ή των νησιών ή 
των παραμεθορίων περιοχών που προβλέπονται στην 
περίπτωση ιδ'της παραγράφου 8 του άρθρου 17, καθώς 
και δήμων με πληθυσμό μικρότερο των 10.000 κατοίκων, 
εφόσον όλοι οι ανωτέρω επιθυμούν το διορισμό τους σε 
θέσεις υπηρεσιών του Δημοσίου ή των νομικών προσώ¬ 
πων της παρ. 1 του άρθρου 14 του ν. 2190/1994 και της 
παρ. 3 του άρθρου 1 του ν. 2527/1997 στον αντίστοιχο 
νομό ή νησί ή παραμεθόριο περιοχή ή δήμο. Η ιδιότητα 
του μόνιμου κατοίκου αποδεικνύεται σύμφωνα με το αρ. 
279 του ν. 3463/2006 (Α' 114). 

Γ. ΒΑΘΜΟΛΟΓΙΑ ΥΠΟΨΗΦΙΩΝ ΣΥΜΦΩΝΑ ΜΕΤΗΝ ΠΑΡ. 
9 ΤΟΥ ΑΡΘΡ. 25 ΤΟΥ Ν. 4440/2016 (ΦΕΚ 224/Α/2016): 

Η συνολική βαθμολογία προσαυξάνεται: 

α) Ο υποψήφιος με αναπηρία τουλάχιστον 50% βαθ¬ 
μολογείται ανάλογα με το ποσοστό αναπηρίας του, πολ- 
λαπλασιαζόμενο με το συντελεστή "3". 

β) Ο υποψήφιος με γονέα, τέκνο, αδελφό ή σύζυγο 
με αναπηρία 67% και άνω, εξαιτίας βαριών ψυχικών και 
σωματικών παθήσεων ή με ποσοστό αναπηρίας του¬ 
λάχιστον 50% εξαιτίας νοητικής στέρησης ή αυτισμού, 
βαθμολογείται ανάλογα με το ποσοστό αναπηρίας του 
ατόμου- συγγενή που επικαλείται, πολλαπλασιαζόμενο 
με το συντελεστή "2". 

Άρθρο 3 

Προθεσμία και τρόπος υποβολής 

των αιτήσεων των υποψηφίων 
Η προκήρυξη εκδίδεται από τον οικείο φορέα, η οποία 
εγκρίνεται από το Ανώτατο Συμβούλιο Επιλογής Προ¬ 
σωπικού (ΑΣΕΠ) και δημοσιεύεται στην ιστοσελίδα του 
οικείου φορέα και του ΑΣΕΠ. Περίληψή της που περι¬ 
λαμβάνει τον αριθμό των θέσεων, τα απαιτούμενα προ¬ 
σόντα, τα όρια ηλικίας και την προθεσμία υποβολής των 
αιτήσεων δημοσιεύεται σε δύο τουλάχιστον εφημερίδες 
πανελλαδικής κυκλοφορίας. Οι ενδιαφερόμενοι συμπλη¬ 
ρώνουν την αίτηση που θα σχεδιαστεί από το ΑΣΕΠ για 
τη συγκεκριμένη διαδικασία και την υποβάλουν, είτε 
αυτοπροσώπως, είτε με άλλο εξουσιοδοτημένο από 
αυτούς πρόσωπο, εφόσον η εξουσιοδότηση φέρει την 
υπογραφή τους θεωρημένη από δημόσια αρχή, είτε τα¬ 
χυδρομικά με συστημένη επιστολή, στον οικείο φορέα. 
Στην περίπτωση αποστολής των αιτήσεων ταχυδρομι- 
κώς το εμπρόθεσμο των αιτήσεων κρίνεται με βάση την 
ημερομηνία που φέρει ο φάκελος αποστολής, ο οποίος 
μετά την αποσφράγιση του επισυνάπτεται στην αίτηση 
των υποψηφίων. Η προθεσμία υποβολής των αιτήσεων 
είναι δέκα (10) ημέρες (υπολογιζόμενες ημερολογιακά) 
και αρχίζει από την επόμενη ημέρα της τελευταίας δη¬ 
μοσίευσης της προκήρυξης στις εφημερίδες πανελλα¬ 
δικής κυκλοφορίας. Η ανωτέρω προθεσμία λήγει με την 
παρέλευση ολόκληρης της τελευταίας ημέρας και εάν 
αυτή είναι, κατά νόμο, εξαιρετέα (δημόσια αργία) ή μη 
εργάσιμη, τότε η λήξη της προθεσμίας μετατίθεται την 
επόμενη εργάσιμη ημέρα. 

Οι υποψήφιοι αναζητούν τα έντυπα των αιτήσεων: 
α) στο δικτυακό τόπο του ΑΣΕΠ (νννννν.θϊθρ.ςιΐ') και 
συγκεκριμένα ακολουθώντας από την κεντρική σελίδα 
τη διαδρομή: Πολίτες -> Έντυπα-Διαδικασίες -> Διαγω¬ 
νισμών Φορέων -> ΟΡ. ΧΡΟΝΟΥ (ΣΟΧ), 
β) στα κατά τόπους Κέντρα Εξυπηρέτησης Πολι¬ 
τών (ΚΕΠ) αλλά και στην ηλεκτρονική τους διεύθυνση 
(νννννν.Κθρ.ςον.ςή, απ' όπου μέσω της διαδρομής: Σύν¬ 
δεσμοι -> Ανεξάρτητες και άλλες αρχές-> ΑΣΕΠ θα οδη¬ 
γηθούν στην κεντρική σελίδα του δικτυακού τόπου του 
ΑΣΕΠ και από εκεί θα έχουν πρόσβαση στα έντυπα μέσω 
της διαδρομής: Έντυπα - Διαδικασίες -> Διαγωνισμών 
Φορέων -> ΟΡ. ΧΡΟΝΟΥ (ΣΟΧ). 

Άρθρο 4 

Καθορισμός των απαιτούμενων δικαιολογητικών 
ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 
Ο υποψήφιος, με την αίτησή του πρέπει να υποβάλει: 
Ευκρινή φωτοαντίγραφα: 

1. Των δύο όψεων του ατομικού δελτίου ταυτότητας 
ή άλλων δημόσιων εγγράφων από τα οποία να προκύ¬ 
πτουν τα στοιχεία της ταυτότητας, όπως σχετική προσω¬ 
ρινή βεβαίωση αστυνομικής αρχής ή τις κρίσιμες σελίδες 
του διαβατηρίου (δηλ. αυτές στις οποίες αναφέρονται ο 
αριθμός και τα στοιχεία ταυτότητας του κατόχου) ή τις 
δύο όψεις της άδειας οδήγησης ή τις κρίσιμες σελίδες 
του ατομικού βιβλιαρίου υγείας όλων των ασφαλιστι¬ 
κών φορέων. Εάν από τα έγγραφα αυτά δεν προκύπτει 
η ημερομηνία γέννησης, πρέπει να προσκομισθεί και 


το πιστοποιητικό γέννησης. Εάν από την αίτηση συμ¬ 
μετοχής ή τα λοιπά δικαιολογητικά, που έχει υποβάλει 
ο υποψήφιος, προκύπτουν ο αριθμός της ταυτότητας 
του και η χρονολογία γέννησής του, η έλλειψη υποβολής 
της αστυνομικής ταυτότητας και μόνο, δεν συνιστά λόγο 
αποκλεισμού από τη διαγωνιστική διαδικασία (αριθ. 
1042/2003 απόφαση του ΣτΕ). 

2. Για τον υποψήφιο χωρίς ελληνική ιθαγένεια, ο οποίος 
πρέπει να αποδείξει ότι γνωρίζει την ελληνική γλώσσα σε 
βαθμό επαρκή για την άσκηση των καθηκόντων της επι- 
διωκόμενης ειδικότητας, Πιστοποιητικό Ελληνομάθειας 
(ν. 2413/1996 άρθρο 10 παρ. 1) που χορηγείται από το 
Κέντρο Ελληνικής Γλώσσας, των επιπέδων: Α ΕΠΙΠΕΔΟ 
ή Α2 ΕΠΙΠΕΔΟ: Για την Κατηγορία Υποχρεωτικής Εκπαί¬ 
δευσης (Υ.Ε.).Το ανωτέρω Πιστοποιητικό Ελληνομάθειας 
δεν χρειάζεται να προσκομίζουν οι ομογενείς και αλλογε¬ 
νείς, οι οποίοι παρακολουθούν ή έχουν παρακολουθήσει 
προγράμματα ή μαθήματα της ελληνικής γλώσσας εντός 
του οργανωμένου ελληνικού εκπαιδευτικού συστήματος 
τόσο στην Ελλάδα όσο και στο εξωτερικό. Επίσης, απο- 
δεικνύεται με αντίστοιχο πιστοποιητικό του Σχολείου της 
Ελληνικής Γλώσσας του Αριστοτελείου Πανεπιστημίου 
Θεσσαλονίκης το οποίο χορηγείται ύστερα από σχετική 
εξέταση του υποψηφίου ή από άλλη σχολή ή σχολείο 
ελληνικής γλώσσας. 

3. Βεβαίωση μόνιμης κατοικίας πρόσφατης έκδοσης 
(όχι παλαιότερης των δύο μηνών από την ημερομηνία 
έναρξης της προθεσμίας υποβολής των αιτήσεων) του 
οικείου Δήμου, με την οποία να βεβαιώνεται ότι ο υπο¬ 
ψήφιος είναι μόνιμος κάτοικος του δήμου αυτού, για 
την απόδειξη του κριτηρίου της εντοπιότητας. Για την 
απόδειξη του κριτηρίου αυτού δεν γίνεται δεκτό πιστο¬ 
ποιητικό από το οποίο προκύπτει η ιδιότητα του δημότη. 

4. Η ανεργία αποδεικνύεται με πρόσφατη βεβαίω¬ 
ση του ΟΑΕΔ, η ημερομηνία έκδοσης της οποίας δεν 
πρέπει να απέχει περισσότερο από πέντε (5) εργάσιμες 
ημέρες από την ημερομηνία έναρξης της προθεσμίας 
υποβολής των αιτήσεων. Ο υποψήφιος πρέπει να είναι 
άνεργος έως και την ημερομηνία έκδοσης της ανωτέρω 
βεβαίωσης. Αποκλείεται η απόδειξη με υποβολή υπεύ¬ 
θυνης δήλωσης και κάρτας ανεργίας. Γίνονται, επίσης, 
δεκτά πιστοποιητικά από τα οποία προκύπτει η εγγραφή 
στους καταλόγους προσφερομένων προς εργασία του 
Γραφείου Ευρέσεως Ναυτικής Εργασίας και των παραρ¬ 
τημάτων του ή στο Λογαριασμό Ανεργίας Προσωπικού 
Ημερήσιων Εφημερίδων Αθηνών και Θεσσαλονίκης ή 
στο Λογαριασμό Ανεργίας Τεχνικών Τύπου Αθηνών και 
Θεσσαλονίκης. Για την απόδειξη ανεργίας υποψηφίου 
που έχει ενταχθεί σε προγράμματα του ΟΑΕΔ: 

Α) Προκειμένου για άνεργο υποψήφιο που είχε εντα¬ 
χθεί σε πρόγραμμα επαγγελματικής κατάρτισης του 
ΟΑΕΔ: 

α) Για προγράμματα για τα οποία δεν εκδίδεται επιταγή 
κατάρτισης (νουεΓίθΐ-): 

ί) Βεβαίωση του ΟΑΕΔ από την οποία να προκύπτει η 
ημερομηνία εγγραφής του στα Μητρώα ανέργων πριν 
την έναρξη της κατάρτισης, 

ϋ) βεβαίωση του ΚΕΚ στην οποία να αναφέρεται η 
ημερομηνία έναρξης και λήξηςτης συμμετοχήςτου στο 

πρόγραμμα. Σε περίπτωση που το χρονικό διάστημα 
κατάρτισης του υποψηφίου σε πρόγραμμα αναγράφεται 
σε Βεβαίωση ανεργίας που έχει εκδοθεί από τον ΟΑΕΔ, 
δεν απαιτείται η προσκόμιση της ανωτέρω βεβαίωσης 
του ΚΕΚ. 

β) Για προγράμματα για τα οποία εκδίδεται επιταγή 
κατάρτισης (νουεΡίθΓ): 

ί) Βεβαίωση του ΟΑΕΔ από την οποία να προκύπτει η 
ημερομηνία εγγραφής του στα Μητρώα ανέργων πριν 
την έναρξη της κατάρτισης και 
ϋ) βεβαίωση του ΚΕΚ στην οποία να αναφέρεται η 
ημερομηνία έναρξης και λήξης της συμμετοχής του στο 
πρόγραμμα καθώς και ο αριθμός Μητρώου της επιταγής 
κατάρτισης του (νουτΓΐθή. 

Β) Π ροκειμένου για άνεργο υποψήφιο που συμμετέχει 
σε πρόγραμμα επαγγελματικής κατάρτισης του ΟΑΕΔ 
(δεν έχει λήξει το χρονικό διάστημα παρακολούθησης 
του προγράμματος): 

α) Για προγράμματα για τα οποία δεν εκδίδεται επιταγή 
κατάρτισης (νουτΓΐθή: 

ί) Βεβαίωση του ΟΑΕΔ από την οποία να προκύπτει η 
ημερομηνία εγγραφής του στα Μητρώα ανέργων πριν 
την έναρξη της κατάρτισης, 
ϋ) βεβαίωση του ΚΕΚ στην οποία να αναφέρεται το 
χρονικό διάστημα παρακολούθησης του προγράμματος. 
Σε περίπτωση που το χρονικό διάστημα παρακολού¬ 
θησης του προγράμματος αναγράφεται σε Βεβαίωση 
ανεργίας που έχει εκδοθεί από τον ΟΑΕΔ, δεν απαιτείται 
η προσκόμιση της ανωτέρω βεβαίωσης του ΚΕΚ. 

β) Για προγράμματα για τα οποία εκδίδεται επιταγή 
κατάρτιση (νουεΓίθή: 

ί) Βεβαίωση του ΟΑΕΔ από την οποία να προκύπτει η 
ημερομηνία εγγραφής του στα Μητρώα ανέργων πριν 
την έναρξη της κατάρτισης και, 
ϋ) βεβαίωση του ΚΕΚ στην οποία να αναφέρεται το 
χρονικό διάστημα παρακολούθησης του προγράμματος 
καθώς και ο αριθμός Μητρώου της επιταγής κατάρτισης 
του (νουεΓίθΐ-). 

5. Πολύτεκνοι και τέκνα πολυτέκνων: 

5α. Πολύτεκνοι. 

Πιστοποιητικό οικογενειακής κατάστασης του οικεί¬ 
ου δήμου ή κοινότητας στα δημοτολόγια των οποίων 
είναι γραμμένοι ή βεβαίωση οικογενειακής κατάστασης 
που χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογίου 
[(ΟΠΣΕΔ) - κοινή υπουργική απόφαση 7228/2014 (ΦΕΚ 
457/τ.Β'/25-2-2014)]/ πρόσφατης έκδοσης (όχι παλαιό- 
τερηςτων δύο μηνών απάτην ημερομηνία έναρξης της 
προθεσμίας υποβολής των αιτήσεων) συνοδευόμενο 
από πιστοποιητικό της Ανώτατης Συνομοσπονδίας Πο¬ 
λυτέκνων Ελλάδος (ΑΣΠΕ) (ν. 4316/2014 ΦΕΚ 270/τ.Α'/24- 
12-2014). 

5β. Τέκνα πολυτέκνων. 

Πιστοποιητικό οικογενειακής κατάστασης (πατρι¬ 
κής οικογένειας) του οικείου δήμου ή κοινότητας 
στα δημοτολόγια των οποίων είναι γραμμένοι ή βε¬ 
βαίωση οικογενειακής κατάστασης που χορηγείται 
από τα ΚΕΠ μέσω του Ολοκληρωμένου Πληροφορι¬ 
ακού Συστήματος Εθνικού Δημοτολογίου [(ΟΠΣΕΔ) - 


κοινή υπουργική απόφαση 7228/2014 (ΦΕΚ 457/τ.Β7 
25-2-2014)], πρόσφατης έκδοσης (όχι παλαιότερης των 
δύο μηνών από την ημερομηνία έναρξηςτηςπροθεσμί- 
ας υποβολής των αιτήσεων) συνοδευόμενο από πιστο¬ 
ποιητικό της Ανώτατης Συνομοσπονδίας Πολυτέκνων 
Ελλάδος (ΑΣΠΕ) (ν. 4316/2014 ΦΕΚ 270/τ.Α'/24-12-2014). 
Προκειμένου για αλλοδαπούς: 

(α) Εφόσον είναι μόνιμα εγκατεστημένοι οικογενεια¬ 
κούς στην Ελλάδα: 

Αντίστοιχο πιστοποιητικό οικογενειακής κατάστα¬ 
σης αρμόδιας αλλοδαπής αρχής, πρόσφατης έκδο¬ 
σης (όχι παλαιότερης των δύο μηνών από την ημε¬ 
ρομηνία έναρξης της προθεσμίας υποβολής των 
αιτήσεων) συνοδευόμενο από πιστοποιητικό της Ανώ¬ 
τατης Συνομοσπονδίας Πολυτέκνων Ελλάδος (ΑΣΠΕ) 
(ν. 4316/2014 ΦΕΚ 270/τ.Α'/24-12-2014). 

(β) Εφόσον δεν είναι μόνιμα εγκατεστημένοι οικογε- 
νειακώς στην Ελλάδα: Αντίστοιχο πιστοποιητικό οικο¬ 
γενειακής κατάστασης αρμόδιας αλλοδαπής αρχής του 
κράτους την ιθαγένεια του οποίου έχουν, πρόσφατης 
έκδοσης (όχι παλαιότερης των δύο μηνών από την ημε¬ 
ρομηνία έναρξης της προθεσμίας υποβολής των αιτήσε¬ 
ων) συνοδευόμενο από έγγραφο αρμόδιας αλλοδαπής 
αρχής (αντίστοιχο της ΑΣΠΕ ή άλλο), σύμφωνα με το 
οποίο θα βεβαιώνεται ή πιστοποιείται, κατά τις διατά¬ 
ξεις του δικαίου του αλλοδαπού κράτους, η ιδιότητα του 
πολύτεκνου γονέα και τέκνου πολυτέκνου [ν. 2431 /1996 
και υπ'αριθ. 3/2014 απόφαση της Ολομέλειας Α.Σ.Ε.Π., 
ν. 4316/2014 (ΦΕΚ 270/τ.Α'/24-12-2014)]. Προκειμένου 
για την απόδειξη της πολυτεκνίας απαιτείται απαραι- 
τήτως η προσκόμιση και των δύο, κατά περίπτωση, 
προαναφερόμενων δικαιολογητικών. Σε αντίθετη πε¬ 
ρίπτωση δεν θα αναγνωρίζεται το κριτήριο πολυτεκνί¬ 
ας (ν. 4316/2014 ΦΕΚ 270/τ.Α'/24-12-2014). Επιπλέον, 
οι πολύτεκνοι και τα τέκνα πολύτεκνων οικογενειών, 
στην περίπτωση που δεν έχουν συμπληρώσει το σχε¬ 
τικό τετραγωνίδιο στην συγκεκριμένη αίτηση ΕΝΤΥΠΟ 
Α.Σ.Ε.Π. προκειμένου να δηλώσουν ότι κατά το τρέχον 
ημερολογιακό έτος δεν έχει προσληφθεί στον ίδιο φο¬ 
ρέα άλλο μέλος της ίδιας οικογένειας κάνοντας χρήση 
της πολυτεκνικής ιδιότητας, οφείλουν να προσκομίσουν 
υπεύθυνη δήλωση κατά το άρθρο 8 του ν. 1599/1986 με 
το ανωτέρω περιεχόμενο. 

6.Τρίτεκνοι και τέκνα τρίτεκνων: 

6α. Τρίτεκνοι Πιστοποιητικό οικογενειακής κατάστα¬ 
σης του οικείου δήμου ή κοινότητας στα δημοτολόγια 
των οποίων είναι γραμμένοι ή βεβαίωση οικογενεια¬ 
κής κατάστασης που χορηγείται από τα ΚΕΠ μέσω του 
Ολοκληρωμένου Πληροφοριακού Συστήματος Εθνικού 
Δημοτολογίου [(ΟΠΣΕΔ) - κοινή υπουργική απόφαση 
7228/2014 (ΦΕΚ 457/τ.Β'/25-2-2014)], πρόσφατης έκδο¬ 
σης (όχι παλαιότερης των δύο μηνών από την ημερομη¬ 
νία έναρξης της προθεσμίας υποβολής των αιτήσεων). 

6β. Τέκνα τρίτεκνων. 

Πιστοποιητικό οικογενειακής κατάστασης (πατρικής 
οικογένειας) του οικείου δήμου ή κοινότητας στα δημο¬ 
τολόγια των οποίων είναι γραμμένοι ή βεβαίωση οικο¬ 
γενειακής κατάστασης που χορηγείται από τα ΚΕΠ μέσω 
του Ολοκληρωμένου Πληροφοριακού Συστήματος Εθνι- 

κού Δημοτολογίου [(ΟΠΣΕΔ)- κοινή υπουργική απόφαση 
7228/2014 (ΦΕΚ 457/τ.Β'/25-2-2014)], πρόσφατης έκδο¬ 
σης (όχι παλαιότερηςτων δύο μηνών από την ημερομη¬ 
νία έναρξης της προθεσμίας υποβολής των αιτήσεων). 
Για την απόδειξη της ιδιότητας του τρίτεκνου ή τέκνου 
τρίτεκνης οικογένειας, εκτός από το πιστοποιητικό ή τη 
βεβαίωση οικογενειακής κατάστασης απαιτείται κατά 
περίπτωση επιπλέον: 

α) Σε περίπτωση αναπηρίας τέκνου σε ποσοστό εξή¬ 
ντα επτά (67%) και άνω ισοβίως, ανεξαρτήτως ηλικίας 
και οικογενειακής κατάστασης, πιστοποιητικό από τον 
αρμόδιο φορέα με το οποίο να βεβαιώνεται η ανωτέρω 
αναπηρία. 

β) Για την απόδειξη της σπουδαστικής ιδιότητας του 
ιδίου του υποψηφίου ή τέκνου ή αδελφού του, ανάλογα 
με την περίπτωση, βεβαίωση αναγνωρισμένης τριτοβάθ¬ 
μιας σχολής πανεπιστημιακής ή τεχνολογικής εκπαίδευ¬ 
σης ή αναγνωρισμένου εκπαιδευτικού ιδρύματος της 
ημεδαπής ή αλλοδαπής από την οποία να προκύπτει το 
χρονικό διάστημα σπουδών. 

γ) Σε περίπτωση που τέκνο ή αδελφός υποψηφίου, 
ανάλογα με την περίπτωση, διανύει τη στρατιωτική του 
θητεία, βεβαίωση των αρμόδιων αρχών. 

δ) Στις περιπτώσεις κατά τις οποίες έχει επέλθει ακύ¬ 
ρωση του γάμου των γονέων υποψηφίων ή διαζύγιο ή δι¬ 
ακοπή της έγγαμης συμβίωσης ή ένα ή περισσότερα από 
τα τέκνα έχουν γεννηθεί χωρίς γάμο των γονέων τους, 
ο γονέας που συμμετέχει στη διαγωνιστική διαδικασία 
πρέπει να προσκομίσει αποδεικτικά στοιχεία (αντίγραφα 
δικαστικών αποφάσεων ή άλλων πράξεων) από τα οποία 
να αποδεικνύεται ότι έχει αποκτήσει ή διατηρεί τη γονική 
μέριμνα και επιμέλεια των ως άνω τέκνων. 

Προκειμένου για αλλοδαπούς: Αντίστοιχο πιστοποι¬ 
ητικό οικογενειακής κατάστασης αρμόδιας αλλοδαπής 
αρχής του κράτους την ιθαγένεια του οποίου έχουν, 
πρόσφατης έκδοσης (όχι παλαιότερης των δύο μηνών 
από την ημερομηνία έναρξης της προθεσμίας υποβολής 
των αιτήσεων). 

Επιπλέον, οι τρίτεκνοι και τα τέκνα τρίτεκνων οικογε¬ 
νειών, στην περίπτωση που δεν έχουν συμπληρώσει το 
σχετικό τετραγωνίδιο στην συγκεκριμένη αίτηση ΕΝΤΥ¬ 
ΠΟ Α.Σ.Ε.Π. προκειμένου να δηλώσουν ότι κατά το τρέ- 
χον ημερολογιακό έτος δεν έχει προσληφθεί στον ίδιο 
φορέα άλλο μέλος της ίδιας οικογένειας κάνοντας χρήση 
της τριτεκνικής ιδιότητας, οφείλουν να προσκομίσουν 
υπεύθυνη δήλωση κατά το άρθρο 8 του ν. 1599/1986 
με το ανωτέρω περιεχόμενο. 

7. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ457/τ.Β'/25-2-2014)] ή αρμόδιας αλλοδαπής αρχής, 
πρόσφατης έκδοσης (όχι παλαιότερης των δύο μηνών 
από την ημερομηνία έναρξης της προθεσμίας υποβολής 
των αιτήσεων), από το οποίο να προκύπτει ο αριθμός 
των ανήλικων τέκνων του υποψηφίου (για την απόδειξη 
του κριτηρίου των ανήλικων τέκνων). 

8. Ο γονέας μονογονεϊκής οικογένειας: 


8α. Ο γονέας μονογονεϊκής οικογένειας, στην περίπτω¬ 
ση που δεν έχει συμπληρώσει το σχετικό τετραγωνίδιο 
στην συγκεκριμένη αίτηση ΕΝΤΥΠΟ Α.Σ.Ε.Π., προκειμέ¬ 
νου να δηλώσει ότι κατά το τρέχον ημερολογιακό έτος 
δεν έχει προσληφθεί στον ίδιο φορέα άλλο μέλος της 
ίδιας οικογένειας κάνοντας χρήση της μονογονεϊκής 
ιδιότητας, οφείλει να προσκομίσει υπεύθυνη δήλωση 
κατά το άρθρο 8 του ν. 1599/1986 με το ανωτέρω περιε¬ 
χόμενο. Επιπλέον, ανάλογα την περίπτωση μονογονεϊκής 
οικογένειας, πρέπει να προσκομίσει: 

Στην περίπτωση χηρείας του μονό γονέα ή κηρύξε- 
ως αφάνειας κατά νόμον του άλλου γονέα, απαιτούνται 
αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ 457/τ.Β'/25-2-2014)] ή αρμόδιας αλλοδαπής αρχής, 
πρόσφατης έκδοσης (όχι παλαιότερης των δύο μηνών 
από την ημερομηνία έναρξης της προθεσμίας υποβολής 
των αιτήσεων), από το οποίο να προκύπτει ότι έχει ένα (1) 
τουλάχιστον ανήλικο τέκνο κατόπιν χηρείας ή κηρύξεως 
αφάνειας κατά νόμον του άλλου γονέα. Το τέκνο αυτό 
δεν πρέπει να έχει υιοθετηθεί από επόμενο σύζυγο του 
μονογονέα. Εάν από το ανωτέρω πιστοποιητικό δεν προ¬ 
κύπτει η κατάσταση χηρείας του μονογονέα, τότε πρέπει 
να συνυποβληθεί η σχετική ληξιαρχική πράξη θανάτου. 
Για την περίπτωση της κηρύξεως αφάνειας κατά νόμον, 
το ανωτέρω πιστοποιητικό πρέπει να συνοδεύεται από 
αντίγραφο δικαστικής απόφασης σε συνδυασμό με το 
κατά νόμο πιστοποιητικό τελεσιδικίας της. Αν κατά την 
ημερομηνία υποβολής της αίτησης πρόσληψης το τέκνο 
είναι ενήλικο και ηλικίας έως και 25 ετών, πρέπει από τα 
ανωτέρω έγγραφα να προκύπτει η κατάσταση χηρείας 
του μονογονέα ή αφάνειας του άλλου γονέα μέχρι την 
ενηλικίωση του τέκνου. 

β. Υπεύθυνη δήλωση ότι ασκεί εν τοις πράγμασι και 
κατ' αποκλειστικότητα τη γονική μέριμνα ενός ή περισ¬ 
σότερων ανήλικων τέκνων. Σε περίπτωση που το τέκνο 
είναι ενήλικο ηλικίας έως και 25 ετών, υπεύθυνη δήλωση 
ότι ασκούσε εν τοις πράγμασι και κατ' αποκλειστικότη¬ 
τα τη γονική μέριμνα αυτού για ορισμένο χρονικό διά¬ 
στημα μέχρι την ενηλικίωση του τέκνου. Σε περίπτωση 
διαζυγίου ή ακυρώσεως γάμου ή λύσης του συμφώνου 
συμβίωσης ή διακοπής της εγγάμου συμβιώσεως των 
γονέων (διάστασης), απαιτούνται αθροιστικά: 

α. Πιστοποιητικό οικογενειακής κατάστασης του Δή¬ 
μου ή βεβαίωση οικογενειακής κατάστασης που χορη¬ 
γείται από τα ΚΕΠ μέσω του Ολοκληρωμένου Πληροφο¬ 
ριακού Συστήματος Εθνικού Δημοτολογίου [(ΟΠΣΕΔ) - 
κοινή υπουργική απόφαση 7228/2014 (ΦΕΚ457/τ.Β7 
25-2-2014)] ή αρμόδιας αλλοδαπής αρχής, πρόσφατης 
έκδοσης (όχι παλαιότερηςτων δύο μηνών από την ημε¬ 
ρομηνία έναρξης της προθεσμίας υποβολής των αιτή¬ 
σεων), από το οποίο να προκύπτει ότι έχει ένα (1) τουλά¬ 
χιστον ανήλικο τέκνο ή ενήλικο ηλικίας έως και 25 ετών. 

β. Αντίγραφο δικαστικής απόφασης με την οποία 
ανατέθηκε η άσκηση της γονικής μέριμνας σε ένα μόνο 




Τεύχος Β' 2211/13.06.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


23805 


γονέα σε περίπτωση διαφωνίας ή αντίγραφο Πρακτι¬ 
κού κοινής συμφωνίας των γονέων, θεωρημένο από το 
αρμόδιο δικαστήριο, με το οποίο ανατέθηκε η άσκηση 
της γονικής μέριμνας στον ένα εκ των δύο, σύμφωνα 
με το άρθρο 1513ΑΚ ή για την περίπτωση της διάστα¬ 
σης σύμφωνα με το άρθρο 1514ΑΚ σε συνδυασμό με 
το άρθρο 1513ΑΚ. 

γ. Υπεύθυνη δήλωση ότι ασκεί εν τοις πράγμασι και 
κατ' αποκλειστικότητα ή μετά από σχετική ανάθεση τη 
γονική μέριμνα ενός ή περισσότερων ανήλικων τέκνων. 
Σε περίπτωση που το τέκνο είναι ενήλικο ηλικίας έως 
και 25 ετών, υπεύθυνη δήλωση ότι ασκούσε εν τοις 
πράγμασι και κατ'αποκλειστικότητα ή μετά από σχετική 
ανάθεση τη γονική μέριμνα αυτού για ορισμένο χρονι¬ 
κό διάστημα μέχρι την ενηλικίωση του τέκνου. Ειδικώς 
στην περίπτωση διάστασης των γονέων, αν δεν υπάρχει 
η ανωτέρω δικαστική απόφαση ή το πρακτικό κοινής 
συμφωνίας (υπό στοιχείο β), αρκεί η υποβολή Υπεύθυνης 
δήλωσης ότι τελεί σε διάσταση με τον ή/τη σύζυγο και 
ασκεί εν τοις πράγμασι και κατ'αποκλειστικότητα ή μετά 
από σχετική ανάθεση τη γονική μέριμνα ενός ή περισ¬ 
σότερων ανήλικων τέκνων. Σε περίπτωση που το τέκνο 
είναι ενήλικο ηλικίας έως και 25 ετών, υπεύθυνη δήλωση 
ότι ασκούσε εν τοις πράγμασι και κατ'αποκλειστικότητα 
ή μετά από σχετική ανάθεση τη γονική μέριμνα αυτού 
για ορισμένο χρονικό διάστημα μέχρι την ενηλικίωση 
του τέκνου. Σε περίπτωση ανικανότητας του άλλου γο¬ 
νέα για την άσκηση γονικής μέριμνας για πραγματικούς 
λόγους ή γιατί είναι ανίκανος ή περιορισμένα ικανός για 
δικαιοπραξία, απαιτούνται αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ 457/τ.Β'/25-2-2014)] ή αρμόδιας αλλοδαπής αρχής, 
πρόσφατης έκδοσης (όχι παλαιότερης των δύο μηνών 
από την ημερομηνία έναρξης της προθεσμίας υποβολής 
των αιτήσεων), από το οποίο να προκύπτει ότι έχει ένα 
(1) τουλάχιστον ανήλικο τέκνο ή ενήλικο ηλικίας έως 
και 25 ετών. 

β. Αντίγραφο δικαστικής απόφασης από την οποία 
να προκύπτει ο λόγος της αδυναμίας ασκήσεως της 
γονικής μέριμνας από τον άλλο γονέα (π.χ. δικαστική 
συμπαράσταση λόγω ψυχικής ή διανοητικής διαταραχής 
ή σωματικής αναπηρίας). 

γ. Υπεύθυνη δήλωση ότι ασκεί εν τοις πράγμασι και 
κατ' αποκλειστικότητα ή μετά από σχετική ανάθεση τη 
γονική μέριμνα ενός ή περισσότερων ανήλικων τέκνων. 
Σε περίπτωση που το τέκνο είναι ενήλικο ηλικίας έως και 
25 ετών, υπεύθυνη δήλωση ότι ασκούσε εν τοις πράγμα- 
σι και κατ'αποκλειστικότητα τη γονική μέριμνα αυτού για 
ορισμένο χρονικό διάστημα μέχρι την ενηλικίωση του 
τέκνου. Σε περίπτωση ανυπαρξίας της ανωτέρω δικαστι¬ 
κής απόφασης (υπό στοιχείο β) όσον αφορά τους αντι¬ 
κειμενικούς πραγματικούς λόγους αδυναμίας ασκήσεως 
της γονικής μέριμνας από τον άλλο γονέα, απαιτείται η 
υποβολή οιουδήποτε αποδεικτικού εγγράφου αρμόδιας 
κατά νόμο δημόσιας αρχής, από το οποίο να προκύπτει 


ο πραγματικός λόγος αδυναμίας άσκησης της γονικής 
μέριμνας από τον άλλο γονέα (π.χ. πιστοποιητικό από το 
οποίο να προκύπτει ο εγκλεισμός του σε σωφρονιστικό 
κατάστημα και η διάρκεια αυτού). 

Σε περίπτωση έκπτωσης του άλλου γονέα από την 
άσκηση της γονικής μέριμνας ή αφαίρεσης της γονικής 
μέριμνας λόγω κακής άσκησης, απαιτούνται αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογίου 
[(ΟΠΣΕΔ) - κοινή υπουργική απόφαση 7228/2014 (ΦΕΚ 
457/τ.Β'/25-2-2014)] ή αρμόδιας αλλοδαπής αρχής, πρό¬ 
σφατης έκδοσης (όχι παλαιότερης των δύο μηνών από 
την ημερομηνία έναρξης της προθεσμίας υποβολής των 
αιτήσεων), από το οποίο να προκύπτει ότι έχει ένα (1) 
τουλάχιστον ανήλικο τέκνο ή ενήλικο ηλικίας έως και 
25 ετών. 

β. Αντίγραφο δικαστικής απόφασης, συνοδευόμενης 
από το κατά νόμο πιστοποιητικό τελεσιδικίας της, από 
την οποία να προκύπτει η έκπτωση του άλλου γονέα από 
την άσκηση της γονικής μέριμνας ή η αφαίρεση της γονι¬ 
κής μέριμνας από τον άλλο γονέα λόγω κακής άσκησης, 
γ. Υπεύθυνη δήλωση ότι ασκεί εν τοις πράγμασι και κατ' 
αποκλειστικότητα ή μετά από σχετική ανάθεση τη γονι¬ 
κή μέριμνα ενός ή περισσότερων ανήλικων τέκνων. Σε 
περίπτωση που το τέκνο είναι ενήλικο ηλικίας έως και 25 
ετών, υπεύθυνη δήλωση ότι ασκούσε εν τοις πράγμασι 
και κατ'αποκλειστικότητα ή μετά από σχετική ανάθεση 
τη γονική μέριμνα αυτού για ορισμένο χρονικό διάστημα 
μέχρι την ενηλικίωση του τέκνου. 

Σε περίπτωση απόκτησης τέκνου χωρίς γάμο ή σύμ¬ 
φωνο συμβίωσης των γονέων, απαιτούνται αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ 457/τ.Β'/25-2-2014)] ή αρμόδιας αλλοδαπής αρχής, 
πρόσφατης έκδοσης (όχι παλαιότερης των δύο μηνών 
απάτην ημερομηνία έναρξης της προθεσμίας υποβολής 
των αιτήσεων), από το οποίο να προκύπτει ότι έχει ένα 
(1) τουλάχιστον ανήλικο τέκνο ή ενήλικο ηλικίας έως 
και 25 ετών. 

βί. Υπεύθυνη δήλωση της μητέρας ότι το τέκνο δεν 
έχει αναγνωριστεί από τον πατέρα και ότι η ίδια δεν έχει 
εκπέσει της γονικής μέριμνας ούτε της έχει αφαιρεθεί η 
άσκησή της. Αν το τέκνο είναι ενήλικο ηλικίας έως και 
25 ετών, υπεύθυνη δήλωση ότι για ορισμένο χρονικό 
διάστημα μέχρι την ενηλικίωση του τέκνου η ίδια δεν είχε 
εκπέσει της γονικής μέριμνας ούτε της είχε αφαιρεθεί η 
άσκησή της, ή 

βϋ. αν το τέκνο είναι αναγνωρισμένο από τον πατέρα, 
υπεύθυνη δήλωση της μητέρας ότι η ίδια δεν έχει εκπέ- 
σει της γονικής μέριμνας, ούτε της έχει αφαιρεθεί η άσκη¬ 
ση της και δεν υπάρχει συμφωνία των γονέων κατά το 
άρθρο 1515ΑΚ σε συνδυασμό με το άρθρο 1513ΑΚ για 
από κοινού άσκηση της γονικής μέριμνας. Σε περίπτω¬ 
ση που το τέκνο είναι ενήλικο ηλικίας έως και 25 ετών, 

υπεύθυνη δήλωση ότι για ορισμένο χρονικό διάστημα 
μέχρι την ενηλικίωση του τέκνου η ίδια δεν είχε εκπέσει 
της γονικής μέριμνας ούτε της είχε αφαιρεθεί η άσκηση 
της ούτε είχε υπάρξει συμφωνία των γονέων κατά το 
άρθρο 1515ΑΚ σε συνδυασμό με το άρθρο 1513ΑΚ για 
από κοινού άσκηση της γονικής μέριμνας. Σε περίπτω¬ 
ση υιοθεσίας τέκνου από ένα μόνο γονέα, απαιτούνται 
αθροιστικά: 

α. Πιστοποιητικό οικογενειακής κατάστασης του Δή¬ 
μου ή βεβαίωση οικογενειακής κατάστασης που χορη¬ 
γείται από τα ΚΕΠ μέσω του Ολοκληρωμένου Πληροφο¬ 
ριακού Συστήματος Εθνικού Δημοτολογίου [(ΟΠΣΕΔ) 
κοινή υπουργική απόφαση 7228/2014 (ΦΕΚ457/τ.Β7 
25-2-2014)] ή αρμόδιας αλλοδαπής αρχής, πρόσφατης 
έκδοσης (όχι παλαιότερηςτων δύο μηνών από την ημε¬ 
ρομηνία έναρξης της προθεσμίας υποβολής των αιτή¬ 
σεων), από το οποίο να προκύπτει ότι έχει ένα (1) τουλά¬ 
χιστον ανήλικο τέκνο ή ενήλικο ηλικίας έως και 25 ετών. 

β. Αντίγραφο δικαστικής απόφασης από την οποία να 
προκύπτει η υιοθεσία του τέκνου μέχρι την ενηλικίωση 
του, συνοδευόμενης από το κατά νόμο πιστοποιητικό 
τελεσιδικίας της. 

γ. Υπεύθυνη δήλωση του μονογονέα ότι ασκεί εν τοις 
πράγμασι και κατ'αποκλειστικότητα τη γονική μέριμνα 
τέκνου κατόπιν υιοθεσίας. Σε περίπτωση που το τέκνο 
αυτό είναι ενήλικο ηλικίας έως και 25 ετών, υπεύθυνη δή¬ 
λωση του μονογονέα ότι για ορισμένο χρονικό διάστημα 
μέχρι την ενηλικίωση του τέκνου ασκούσε εν τοις πράγ- 
μασι και κατ' αποκλειστικότητα τη γονική του μέριμνα 
κατόπιν υιοθεσίας. Σε περίπτωση που από το ανωτέρω 
πιστοποιητικό ή τη βεβαίωση οικογενειακής κατάστασης 
(υπό στοιχείο α) προκύπτει η υιοθεσία του τέκνου μέχρι 
την ενηλικίωση του, παρέλκει η υποβολή της σχετικής 
δικασπκής απόφασης (υπό στοιχείο β). 

8β.Το τέκνο μονογονεϊκής οικογένειας: 

Το τέκνο μονογονεϊκής οικογένειας, στην περίπτωση 
που δεν έχει συμπληρώσει το σχετικό τετραγωνίδιο στην 
συγκεκριμένη αίτηση ΕΝΤΥΠΟ ΑΣ.Ε.Π., προκειμένου να 
δηλώσει ότι κατά το τρέχον ημερολογιακό έτος δεν έχει 
προσληφθεί στον ίδιο φορέα άλλο μέλος της ίδιας οι¬ 
κογένειας κάνοντας χρήση της μονογονεϊκής ιδιότητας, 
οφείλει να προσκομίσει υπεύθυνη δήλωση κατά το άρ¬ 
θρο 8 του ν. 1599/1986 με το ανωτέρω περιεχόμενο. 
Επιπλέον, ανάλογα την περίπτωση μονογονεϊκής οικο¬ 
γένειας, πρέπει να προσκομίσει: 

Στην περίπτωση θανάτου ή κηρύξεως αφάνειας κατά 
νόμον του ενός τουλάχιστον εκ των δύο γονέων ή του 
μονογονέα, απαιτούνται αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ 457/τ.Β'/25-2-2014)] ή αρμόδιας αλλοδαπής αρχής 
της πατρικής του οικογένειας, από το οποίο να προκύπτει 
ότι μέχρι να ενηλικιωθεί στερήθηκε παντελώς του ενός 
τουλάχιστον εκ των δύο γονέων (ή του μονογονέα του) 
λόγω θανάτου ή κηρύξεως αφάνειας κατά νόμον. Εάν 
από το ανωτέρω πιστοποιητικό δεν προκύπτει ο θάνατος 


ενός τουλάχιστον εκ των δύο γονέων (ή του μονογονέα 
του), τότε πρέπει να συνυποβληθεί η σχετική ληξιαρχική 
πράξη θανάτου. Για την περίπτωση της κηρύξεως αφά- 
νειας κατά νόμον, το ανωτέρω πιστοποιητικό πρέπει να 
συνοδεύεται από αντίγραφο δικαστικής απόφασης σε 
συνδυασμό με το κατά νόμο πιστοποιητικό τελεσιδικίας 
της. 

β. Υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωσή του τη γονική του μέριμνα 
ασκούσε εν τοις πράγμασι και κατ' αποκλειστικότητα 
ένας μόνο γονέας. Σε περίπτωση θανάτου ή αφάνειας 
και των δύο γονέων, υπεύθυνη δήλωση ότι στερήθηκε 
και τους δύο γονείς πριν από την ενηλικίωσή του. 

Σε περίπτωση διαζυγίου ή ακυρώσεως γάμου ή λύ¬ 
σης του συμφώνου συμβίωσης ή διακοπής της εγγά¬ 
μου συμβιώσεως (διάστασης) των γονέων, απαιτούνται 
αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογίου 
[(ΟΠΣΕΔ) - κοινή υπουργική απόφαση 7228/2014 (ΦΕΚ 
457/τ.Β'/25-2-2014)] ή αρμόδιας αλλοδαπής αρχής, στο 
οποίο να βεβαιώνεται η οικογενειακή κατάσταση της 
πατρικής του οικογένειας. 

β. Αντίγραφο δικαστικής απόφασης με την οποία 
ανατέθηκε η άσκηση της γονικής του μέριμνας σε ένα 
μόνο γονέα ή τρίτο πρόσωπο ή αντίγραφο Πρακτικού 
κοινής συμφωνίας των γονέων, θεωρημένο από το αρ¬ 
μόδιο δικαστήριο, με το οποίο ανατέθηκε η άσκηση της 
γονικής μέριμνας στον ένα εκ των δύο, σύμφωνα με το 
άρθρο 1513ΑΚ ή για την περίπτωση της διάστασης σύμ¬ 
φωνα με το άρθρο 1514ΑΚ σε συνδυασμό με το άρθρο 
1513ΑΚ. 

γ. Υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωσή του τη γονική του μέριμνα 
ασκούσε εν τοις πράγμασι και κατ' αποκλειστικότητα 
ή μετά από σχετική ανάθεση ένας μόνο γονέας ή τρίτο 
πρόσωπο. Ειδικώς στην περίπτωση διάστασης των γο¬ 
νέων, αν δεν υπάρχει η ανωτέρω δικαστική απόφαση ή 
το πρακτικό κοινής συμφωνίας (υπό στοιχείο β), αρκεί 
η υποβολή Υπεύθυνης δήλωσης στην οποία να δηλώνε¬ 
ται ότι οι γονείς του τελούσαν σε διάσταση και κατά το 
χρονικό αυτό διάστημα μέχρι και την ενηλικίωση του τη 
γονική μέριμνα ασκούσε εν τοις πράγμασι και κατ' απο¬ 
κλειστικότητα ή μετά από σχετική ανάθεση ένας μόνο 
γονέας ή τρίτο πρόσωπο. 

Σε περίπτωση ανικανότητας του ενός τουλάχιστον γο¬ 
νέα για την άσκηση γονικής μέριμνας για πραγματικούς 
λόγους ή γιατί είναι ανίκανος ή περιορισμένα ικανός για 
δικαιοπραξία, απαιτούνται αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ457/τ.Β'/25-2-2014)] ή αρμόδιας αλλοδαπής αρχής 
στο οποίο να βεβαιώνεται η οικογενειακή κατάσταση της 
πατρικής του οικογένειας. 

β. Αντίγραφο δικαστικής απόφασης από την οποία να 
προκύπτει ο λόγος της αδυναμίας ασκήσεως της γονικής 
μέριμνας από τον ένα τουλάχιστον γονέα (π.χ. δικαστική 
συμπαράσταση λόγω ψυχικής ή διανοητυχής διαταρα¬ 
χής ή σωματικής αναπηρίας). 

γ. Υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωσή του τη γονική του μέριμνα 
ασκούσε εν τοις πράγμασι και κατ' αποκλειστικότητα ή 
μετά από σχετική ανάθεση ένας μόνο γονέας. Σε περί¬ 
πτωση ανικανότητας άσκησηςτης γονικής μέριμνας και 
από τους δύο γονείς, υπεύθυνη δήλωση ότι στερήθηκε 
και τους δύο γονείς πριν από την ενηλικίωση του. 

Σε περίπτωση ανυπαρξίας της ανωτέρω δικαστικής 
απόφασης (υπό στοιχείο β) όσον αφορά τους αντικει¬ 
μενικούς πραγματικούς λόγους αδυναμίας ασκήσεως 
της γονικής μέριμνας από τον ένα τουλάχιστον γονέα, 
απαιτείται η υποβολή οιουδήποτε αποδεικτικού εγγρά¬ 
φου αρμόδιας κατά νόμον δημόσιας αρχής, από το οποίο 
να προκύπτει ο πραγματικός λόγος αδυναμίας άσκησης 
της γονικής μέριμνας (π.χ. πιστοποιητικό από το οποίο 
να προκύπτει ο εγκλεισμός γονέα σε σωφρονιστικό κα¬ 
τάστημα και η διάρκεια αυτού). 

Σε περίπτωση έκπτωσης του ενός τουλάχιστον γονέα 
από την άσκηση της γονικής μέριμνας ή αφαίρεσης της 
γονικής μέριμνας λόγω κακής άσκησης, απαιτούνται 
αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ 457/τ.Β'/25-2-2014)] ή αρμόδιας αλλοδαπής αρχής 
στο οποίο να βεβαιώνεται η οικογενειακή κατάσταση της 
πατρικής του οικογένειας. 

β. Αντίγραφο δικαστικής απόφασης, συνοδευόμενης 
από το κατά νόμο πιστοποιητικό τελεσιδικίας της, από 
την οποία να προκύπτει η έκπτωση ενός τουλάχιστον 
γονέα από την άσκηση της γονικής μέριμνας ή η αφαί¬ 
ρεση της γονικής μέριμνας από ένα τουλάχιστον γονέα 
λόγω κακής άσκησης. 

γ. Υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωση του τη γονική του μέριμνα 
ασκούσε εν τοις πράγμασι και κατ' αποκλειστικότητα ή 
μετά από σχετική ανάθεση ένας μόνο γονέας. Σε περί¬ 
πτωση έκπτωσης και των δύο γονέων ή αφαίρεσης της 
γονικής μέριμνας και από τους δύο γονείς λόγω κακής 
άσκησης, υπεύθυνη δήλωση ότι στερήθηκε και τους δύο 
γονείς πριν από την ενηλικίωση του. 

Σε περίπτωση τέκνου χωρίς γάμο ή σύμφωνο συμβί¬ 
ωσης των γονέων, απαιτούνται αθροιστικά: 

α. Πιστοποιητικό οικογενειακής κατάστασης του 
Δήμου ή βεβαίωση οικογενειακής κατάστασης που 
χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογίου 
[(ΟΠΣΕΔ)-κοινή υπουργική απόφαση 7228/2014 (ΦΕΚ 
457/τ.Β'/25-2-2014)] ή αρμόδιας αλλοδαπής αρχής στο 
οποίο να βεβαιώνεται η οικογενειακή κατάσταση ενός 
εκ των δύο γονέων του. 

βί. Υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωση του δεν είχε αναγνωριστεί 


από τον πατέρα του και ότι τη γονική του μέριμνα ασκού¬ 
σε εν τοις πράγμασι και κατ'αποκλειστικότητα η μητέρα 
του ή τρίτο πρόσωπο. 

βϋ. Αν το τέκνο είναι αναγνωρισμένο από τον πατέρα 
του, υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωση του τη γονική του μέριμνα 
ασκούσε εν τοις πράγμασι και κατ' αποκλειστικότητα η 
μητέρα του χωρίς συμφωνία των γονέων κατά το άρθρο 
1515 ΑΚ σε συνδυασμό με το άρθρο 1513ΑΚ για από 
κοινού άσκηση της γονικής μέριμνας. 

Σε περίπτωση υιοθεσίας τέκνου από έναν μόνο γονέα, 
απαιτούνται αθροιστικά: 

α. Αντίγραφο δικαστικής απόφασης από την οποία να 
προκύπτει η υιοθεσία του τέκνου μέχρι την ενηλικίωσή 
του, συνοδευόμενης από το κατά νόμο πιστοποιητικό 
τελεσιδικίας της ή πιστοποιητικό οικογενειακής κατάστα¬ 
σης του Δήμου ή βεβαίωση οικογενειακής κατάστασης 
που χορηγείται από τα ΚΕΠ μέσω του Ολοκληρωμένου 
Πληροφοριακού Συστήματος Εθνικού Δημοτολογί¬ 
ου [(ΟΠΣΕΔ) - κοινή υπουργική απόφαση 7228/2014 
(ΦΕΚ 457/τ.Β'/25-2-2014)] από το οποίο να προκύπτει η 
υιοθεσία μέχρι την ενηλικίωσή του. 

β. Υπεύθυνη δήλωση ότι για ορισμένο χρονικό διά¬ 
στημα μέχρι την ενηλικίωση του τη γονική του μέριμνα 
ασκούσε εν τοις πράγμασι και κατ' αποκλειστικότητα 
ένας μόνο γονέας κατόπιν υιοθεσίας. 

Σε περίπτωση τέκνου αγνώστων γονέων, απαιτείται: 
Πιστοποιητικό αρμόδιου δημόσιου ή ιδιωτικού με ειδι¬ 
κή πιστοποίηση από τις αρμόδιες κρατικές αρχές, φο¬ 
ρέα παροχής υπηρεσιών κοινωνικής φροντίδας, από το 
οποίο να προκύπτει ότι για ορισμένο χρονικό διάστημα 
μέχρι να ενηλικιωθεί κανένας από τους δύο γονείς του 
(φυσικούς εφόσον κατά νόμον αποδειχθεί ότι ήταν αυτοί 
ή υιοθετούντες) δεν ασκούσε τη γονική του μέριμνα. 

9. Απόδειξη εμπειρίας. 

Οι υποψήφιοι, για τους οποίους ως βαθμολογούμενη 
εμπειρία λαμβάνεται υπόψη η απασχόληση με σχέση 
εργασίας ή σύμβαση έργου στο δημόσιο ή τον ιδιωτικό 
τομέα ή άσκηση επαγγέλματος σε καθήκοντα ή έργα του 
τομέα καθαριότητας, προσκομίζουν. 

• Βεβαίωση του οικείου ασφαλιστικού φορέα από την 
οποία να προκύπτει η διάρκεια της ασφάλισης. 

■ Χωριστή από την Αίτηση Υπεύθυνη δήλωση κατά 
το άρθρο 8 του ν. 1599/1986 στην οποία πρέπει να δη¬ 
λώνονται, επακριβώς, η χρονική διάρκεια και το είδος 
της εμπειρίας τους καθώς και τα στοιχεία του εργοδότη, 
φυσικού προσώπου ή της επωνυμίας της επιχείρησης αν 
πρόκειται για νομικό πρόσωπο. 

Εφόσον οι ανωτέρω υποψήφιοι είναι μισθωτοί του δη¬ 
μόσιου τομέα μπορούν, εναλλακτικά, αντί της βεβαίωσης 
του ασφαλιστικού φορέα, να προσκομίσουν βεβαίωση 
του οικείου φορέα του δημόσιου τομέα από την οποία 
να προκύπτει η διάρκεια και το είδος της απασχόλησης. 
Για τους ελεύθερους επαγγελματίες: 

■ Βεβαίωση του οικείου ασφαλιστικού φορέα, στην 
οποία να αναγράφεται η χρονική διάρκεια της ασφά¬ 
λισης. 

• Χωριστή από την Αίτηση Υπεύθυνη δήλωση κατά το 
άρθρο 8 του ν. 1599/1986 στην οποία πρέπει να δηλώ- 

νεται, ότι πραγματοποίησαν συγκεκριμένες εργασίες και 
έργα σχετικά με το αντικείμενο της καθαριότητας, και 

• Μια τουλάχιστον σχετική σύμβαση ή δελτία παροχής 
υπηρεσιών, που να καλύπτουν ενδεικτικώς (ανά έτος) τη 
χρονική διάρκεια και το είδος της εμπειρίας. 

Όταν η εμπειρία έχει αποκτηθεί στην αλλοδαπή: 

Για εμπειρία η οποία έχει αποκτηθεί στην αλλοδαπή, 
επιπλέον των ανωτέρω δικαιολογητικών, ο υποψήφιος 
προσκομίζει: 

(1) Όταν κατά το ισχύον νομικό καθεστώς του κρά¬ 
τους η ασφάλιση των εργαζομένων για συγκεκριμένο 
επάγγελμα ή συγκεκριμένη σχέση εργασίας είναι υπο¬ 
χρεωτική: 

■ Βεβαίωση του εργοδότη στον οποίο απασχολήθη¬ 
κε, στην οποία να αναφέρεται ο χρόνος και το είδος της 
απασχόλησης του ενδιαφερομένου και 

• Βεβαίωση του οικείου ασφαλιστικού οργανισμού, 
είτε πρόκειται για αμιγώς κρατική ή αμιγώς ιδιωτική ή 
μικτή ασφάλιση. 

(2) Όταν κατά το ισχύον νομικό καθεστώς του κρά¬ 
τους η ασφάλιση των εργαζομένων για συγκεκριμένο 
επάγγελμα ή συγκεκριμένη σχέση εργασίας είναι μη 
υποχρεωτική: 

• Βεβαίωση του εργοδότη στον οποίο απασχολήθη¬ 
κε, στην οποία να αναφέρεται ο χρόνος και το είδος της 
απασχόλησης του ενδιαφερομένου. 

• Υπεύθυνη δήλωση του ιδίου κατά το άρθρο 8 του 
ν. 1599/1986 στην οποία να αναγράφονται επακριβώς 
ο χρόνος απασχόλησης και το είδος της εμπειρίας του, 
τα στοιχεία του εργοδότη, φυσικού προσώπου ή της 
επωνυμίας της επιχείρησης αν πρόκειται περί νομικού 
προσώπου και 

• Βεβαίωση της αρμόδιας αρχής του κράτους στο 
οποίο απασχολήθηκε ότι η ασφάλιση για το συγκεκρι¬ 
μένο επάγγελμα ή τη συγκεκριμένη σχέση εργασίας 
δεν είναι υποχρεωτική, κατά τη νομοθεσία του κράτους 
τούτου. 

(3) Όταν ο χρόνος εμπειρίας έχει διανυθεί σε υπηρεσίες 
δημόσιου χαρακτήρα της αλλοδαπής, μπορεί να απο- 
δεικνύεται και με βεβαίωση του αντίστοιχου δημόσιου 
φορέα. 

(4) Στις περιπτώσεις εργαζομένων σε κράτος - μέλος 
της Ευρωπαϊκής Ένωσης, για την αναγνώριση τυχόν προ¬ 
ϋπηρεσίας εφαρμόζονται τα ισχύοντα περί δικαιώματος 
άσκησης επαγγέλματος στο κράτος - μέλος που παρα¬ 
σχέθηκε η εργασία. Για την αξιολόγηση αυτής απαιτείται 
η προσκόμιση σχετικής βεβαίωσης από το αρμόδιο κατά 
νόμο όργανο του κράτους - μέλους προέλευσης (παρ. 8 
του αρθρ. 17 του ν. 2190/1994, όπως συμπληρώθηκε με 
την παρ. 2 του άρθρου 13 του ν. 4148/2013). 

Τα δικαιολογητικά του υποψηφίου, ο οποίος επικα¬ 
λείται εμπειρία που αποκτήθηκε στην αλλοδαπή, υπο¬ 
βάλλονται σε ευκρινή φωτοαντίγραφα από αντίγραφα 
εγγράφων που έχουν επικυρωθεί από δικηγόρο και συ¬ 
νοδεύονται από επίσημη μετάφραση τους στην ελληνική 
γλώσσα. 

Ειδικές περιπτώσεις απόδειξης εμπειρίας: 

Δικαστική απόφαση 

Η εμπειρία αποδεικνύεται και με τυχόν υπάρχουσα δι¬ 
καστική απόφαση από την οποία να προκύπτει το είδος 


της εργασίας που παρασχέθηκε καθώς και η χρονική 
διάρκεια της παροχής της. 

10. Υποψήφιοι με αναπηρία 

Πιστοποιητικό Κέντρου Πιστοποίησης Αναπηρίας 
(ΚΕ.Π.Α.) σε ισχύ και με το οποίο προσδιορίζεται η πάθη¬ 
ση ή βλάβη και το ποσοστό αναπηρίας του υποψηφίου. 
Επίσης, γίνονται δεκτά και Πιστοποιητικά τα οποία είναι 
σε ισχύ και έχουν εκδοθεί από τις κάτωθι υγειονομικές 
αρχές: 

1. Ανώτατη Υγειονομική Επιτροπή Στρατού (Α.Σ.Υ.Ε.). 

2. Ανώτατη Υγειονομική Επιτροπή Ναυτικού (ΑΝ.Υ.Ε.). 

3. Ανώτατη Υγειονομική Επιτροπή Αεροπορίας 
(Α.Α.Υ.Ε.). 

4. Ανώτατη Υγειονομική Επιτροπή της Ελληνυχής 
Αστυνομίας. 

5. Ανώτατη Υγειονομική Επιτροπή του Πυροσβεστικού 
Σώματος. 

11. Υποψήφιοι γονείς, τέκνα, σύζυγοι, αδελφοί που 
ασκούν το δικαίωμα προστασίας από την αναπηρία συγ¬ 
γενών ατόμων. 

α. Πιστοποιητικό οικογενειακής κατάστασης του οι¬ 
κείου δήμου ή κοινότητας ή βεβαίωση οικογενειακής 
κατάστασης που χορηγείται από τα ΚΕΠ μέσω του Ολο¬ 
κληρωμένου Πληροφοριακού Συστήματος Εθνικού 
Δημοτολογίου [(ΟΠΣΕΔ)-κοινή υπουργική απόφαση 
7228/2014 (ΦΕΚ 457/τ.Β'/25-2-2014)], πρόσφατης έκ¬ 
δοσης (όχι παλαιότερης των δύο μηνών από την ημε¬ 
ρομηνία έναρξης της προθεσμίας υποβολής των αιτή¬ 
σεων), από τα οποία να προκύπτει η συγγενική σχέση 
με το άτομο, την αναπηρία του οποίου επικαλούνται. 
Προκειμένου για αλλοδαπούς, αντίστοιχο πιστοποιητικό 
οικογενειακής κατάστασης αρμόδιας αλλοδαπής αρχής 
του κράτους την ιθαγένεια του οποίου έχουν, πρόσφα¬ 
της έκδοσης (όχι παλαιότερης των δύο μηνών από την 
ημερομηνία έναρξης της προθεσμίας υποβολής των 
αιτήσεων). 

Στην περίπτωση: 

ί) που το άτομο με αναπηρία από το οποίο ο υποψήφι¬ 
ος αντλεί προστασία είναι έγγαμο, προσκομίζεται πλην 
του ανωτέρω πιστοποιητικού και Πιστοποιητικό οικογε¬ 
νειακής κατάστασης της δικής του οικογένειας. Από τα 
δύο Πιστοποιητικά οικογενειακής κατάστασης, πατρικής 
και ατομικής οικογένειας, θα πρέπει να προκύπτει ο αριθ¬ 
μός των μελών των εν λόγω οικογενειών και 

Μ) που ο υποψήφιος είναι διαζευγμένος και είναι γονέ¬ 
ας του ατόμου με αναπηρία από το οποίο αντλεί προστα¬ 
σία, προσκομίζει και το διαζευκτήριο ή τη δικαστική από¬ 
φαση λύσης του γάμου και εφόσον είναι διαζευγμένος ή 
σε διάσταση και δηλώνει επιμέλεια ενός ή περισσότερων 
τέκνων, προσκομίζει δικαστική απόφαση από την οποία 
θα αποδεικνύεται η ανάθεση επιμέλειας των τέκνων. 

β. Πιστοποιητικό Κέντρου Πιστοποίησης Αναπηρίας 
(ΚΕ.Π.Α.) σε ισχύ, με το οποίο προσδιορίζεται ή πάθηση ή 
βλάβη και το ποσοστό αναπηρίας του ατόμου - συγγενή. 

Επίσης, γίνονται δεκτά και Πιστοποιητικά τα οποία 
είναι σε ισχύ και έχουν εκδοθεί από τις κάτωθι υγειο¬ 
νομικές αρχές: 

1. Ανώτατη Υγειονομική Επιτροπή Στρατού (Α.Σ.Υ.Ε.). 

2. Ανώτατη Υγειονομική Επιτροπή Ναυτικού (ΑΝ.Υ.Ε.). 

3. Ανώτατη Υγειονομική Επιτροπή Αεροπορίας 
(Α.Α.Υ.Ε.). 

4. Ανώτατη Υγειονομική Επιτροπή της Ελληνικής Αστυ¬ 
νομίας. 

5. Ανώτατη Υγειονομική Επιτροπή του Πυροσβεστικού 
Σώματος. 

γ. Υπεύθυνη δήλωση του αρ. 8 του ν. 1599/1986 (Α'75), 
στην οποία ο υποψήφιος να αναφέρει τα ονόματα όλων 
των (λοιπών) προσώπων, τα οποία αντλούν προστασία 
από την αναπηρία του ατόμου από το οποίο ο υποψή¬ 
φιος αντλεί προστασία (γονείς, τέκνα, συζύγους, αδελ¬ 
φούς) [σχετ. η περ.δ) παρ. 1 και παρ. 9 του άρθρου 25 του 
ν. 4440/2016], 

δ. Υπεύθυνες δηλώσεις του αρ. 8 του ν. 1599/1986 
(Α'75) όλων των προσώπων που αναφέρονται στην ανω¬ 
τέρω, υπό στοιχείο γ., Υπεύθυνη Δήλωση, με τις οποίες 
αυτά δηλώνουν: αφενός ότι δεν συμμετέχουν, με χρήση 
του δικαιώματος προστασίας του συγγενικού ατόμου με 
αναπηρία, στη συγκεκριμένη διαδικασία (για την εν λόγω 
Ανακοίνωση), αφετέρου ότι παραιτούνται της προστα¬ 
σίας, για το παρόν, υπέρ του υποψηφίου. Στην περίπτω¬ 
ση που στα παραπάνω πρόσωπα συμπεριλαμβάνονται: 
Γονείς, τέκνα, σύζυγοι, αδελφοί που θεμελιώνουν δικαί¬ 
ωμα προστασίας από δεύτερο άτομο που πάσχει από 
νοητική υστέρηση ή αυτισμό με ποσοστό αναπηρίας 
τουλάχιστον πενήντα τοις εκατό (50%) ή το ποσοστό 
αναπηρίας του είναι εξήντα επτά τοις εκατό (67%) και 
άνω εξαιτίας βαριών ψυχικών και σωματικών παθήσεων, 
τότε τα πρόσωπα αυτά υποβάλουν υπεύθυνες δηλώσεις 
του αρ. 8 του ν. 1599/1986 (Α' 75) στις οποίες δηλώνουν 
αφενός ότι δεν συμμετέχουν με χρήση του δικαιώματος 
προστασίας του συγγενικού ατόμου με αναπηρία στη 
συγκεκριμένη διαδικασία (για την εν λόγω ανακοίνωση), 
αφετέρου ότι παραιτούνται της προστασίας που αντλούν 
από την αναπηρία του ατόμου από το οποίο ο υποψήφι¬ 
ος αντλεί προστασία, για το παρόν, υπέρ του αιτούντος, 
αλλά ότι προτίθενται να ασκήσουν το δικαίωμα τους για 
πρόσληψη σε θέση εργασίας, για το δεύτερο άτομο από 
το οποίο αντλούν προστασία από την αναπηρία του. 

Στην περίπτωση αδυναμίας προσκόμισης υπεύθυνης 
δήλωσης του άρ. 8 του ν. 1599/1986 (Α' 75) συμπληρω¬ 
μένης και υπογεγραμμένης από κάποια από τα προ- 
αναφερόμενα, πρόσωπα, ο υποψήφιος συμπληρώνει 
και υποβάλλει ο ίδιος υπεύθυνη δήλωση του άρ. 8 του 
ν. 1599/1986 (Α'75) στην οποία αφενός μεν δηλώνεται 
ο λόγος του κωλύματος (όπως π.χ. άγνωστη διαμονή, 
νοητική υστέρηση, κινητικά προβλήματα, κάτοικος αλ¬ 
λοδαπής), αφετέρου δε βεβαιώνεται από τον υποψήφιο 
ότι δεν υπήρξε άσκηση του δικαιώματος προστασίας 
για τη συμμετοχή στη συγκεκριμένη διαδικασία (για την 
εν λόγω ανακοίνωση) του κωλυομένου να υπογράψει. 

ΠΡΟΣΚΟΜΙΣΗ, ΠΙΣΤΟΠΟΙΗΤΙΚΩΝ ΚΑΙ ΒΕΒΑΙΩΣΕΩΝ 

Της αλλοδαπής: 

Πιστοποιητικά και βεβαιώσεις της αλλοδαπής, που 
απαιτούνται από την ανακοίνωση, πρέπει απαραιτήτως 
να συνοδεύονται από επίσημη μετάφραση τους στην 
ελληνική γλώσσα. 

Η επίσημη μετάφρασή τους γίνεται από αρμόδια κατά 
νόμο αρχή του Υπουργείου Εξωτερικών ή την Πρεσβεία 


ή το Προξενείο της ξένης χώρας στην Ελλάδα ή από δι¬ 
κηγόρο ή από άμισθο ερμηνέα διορισμένο βάσει του 
ν. 148/26-12-1913/1-2-1914. 

Ειδικώς όμως μετά τον νέο «Κώδικα Δικηγόρων» 
(άρθρο 36 ν. 4194/2013/ΦΕΚ 208/27.09.2013/τ.Α'), με¬ 
ταφράσεις ξενόγλωσσων εγγράφων που γίνονται από 
δικηγόρο μετά την 27.09.2013, γίνονται δεκτές, εφόσον 
ο δικηγόρος βεβαιώνει ότι ο ίδιος έχει επαρκή γνώση της 
γλώσσας από και προς την οποία μετέφρασε. 

Τα ανωτέρω (πιστοποιητικά και βεβαιώσεις) γίνονται 
υποχρεωτικά αποδεκτά σε ευκρινή φωτοαντίγραφα από 
αντίγραφα εγγράφων που έχουν εκδοθεί από αλλοδαπές 
αρχές και έχουν επικυρωθεί από δικηγόρο. 

Γίνονται υποχρεωτικά αποδεκτά ευκρινή φωτοαντί¬ 
γραφα από αντίγραφα ιδιωτικών εγγράφων, τα οποία 
έχουν επικυρωθεί από δικηγόρο. 

Της ημεδαπής: 

α) Δημόσια έγγραφα ημεδαπής, δηλαδή έγγραφα που 
έχουν εκδοθεί από υπηρεσίες και φορείς του δημόσιου 
και του ευρύτερου δημόσιου τομέα (π.χ πιστοποιητικά- 
βεβαιώσεις κ.λπ.), υποβάλλονται και γίνονται υποχρε¬ 
ωτικά αποδεκτά σε ευκρινή φωτοαντίγραφα των πρω¬ 
τοτύπων εγγράφων ή των ακριβών αντιγράφων τους. 

β) Ιδιωτικά έγγραφα ημεδαπής, δηλαδή έγγραφα που 
δεν εκδίδονται από υπηρεσίες και φορείςτου δημόσιου 
και του ευρύτερου δημόσιου τομέα (όπως χειρόγραφες 
αποδείξεις παροχής υπηρεσιών από 1-1-2014 και απο¬ 
δείξεις παροχής υπηρεσιών μηχανογραφικής έκδοσης 
με χρήση φορολογικού ηλεκτρονικού μηχανισμού από 
1 -1 -2015, Πιστοποιητικά ΑΣ.Π.Ε. κ.λπ.) υποβάλλονται και 
γίνονται υποχρεωτικά αποδεκτά σε ευκρινή φωτοαντί¬ 
γραφα από αντίγραφα ιδιωτικών εγγράφων, τα οποία 
έχουν επικυρωθεί από δικηγόρο καθώς και σε ευκρινή 
φωτοαντίγραφα από τα πρωτότυπα όσων ιδιωτικών εγ¬ 
γράφων φέρουν θεώρηση από υπηρεσίες και φορείς 
του δημόσιου και του ευρύτερου δημόσιου τομέα (π.χ. 
ιατρική γνωμάτευση που φέρει θεώρηση από αρμόδιο 
ελεγκτή ιατρό). 

Σύμφωνα με τις διατάξεις του άρθρ. 1 του ν. 4250/2014 
για την εξυπηρέτηση των πολιτών στο σύνολο των συ¬ 
ναλλαγών τους με το δημόσιο έχει καταργηθεί η υπο¬ 
χρέωση υποβολής πρωτοτύπων εγγράφων χωρίς τούτο 
να σημαίνει απαγόρευση χρήσης -προσκόμισης αυτών 
από τους υποψηφίους. 

Άρθρο 5 

Διαδικασία πρόσληψης 

1. Οι Αρμόδιες Υπηρεσίες του οικείου φορέα, αξιο¬ 
λογούν τα κριτήρια επιλογής και συντάσσουν προσω¬ 
ρινούς πίνακες κατάταξης προσληπτέων και απορρι- 
πτέων, τους οποίους αναρτούν στο κατάστημα τους και 
δημοσιεύουν στην ιστοσελίδα της Ελληνικής Αστυνομίας 
και επιπλέον τους αποστέλλουν στο ΑΣ.Ε.Π., μαζί με τα 
απαραίτητα δικαιολογητικά, για έλεγχο νομιμότητας. 
Κατά των προσωρινών πινάκων οι υποψήφιοι μπορούν 
να ασκήσουν ένσταση ενώπιον του ΑΣ.Ε.Π. μέσα σε 
αποκλειστική προθεσμία δέκα (10) ημερών που αρχίζει 
από την επομένη της τελευταίας δημοσίευσης ή ανάρ¬ 
τησης τους. Η ένσταση κατατίθεται ή αποστέλλεται με 

συστημένη επιστολή απευθείας στο ΑΣΕΠ (Πουλιού 6, 
Αθήνα,Τ.Θ. 14307, Τ.Κ. 11510) και, για να εξεταστεί, πρέ¬ 
πει να συνοδεύεται από αποδεικτικό καταβολής παρά¬ 
βολου, σύμφωνα με τις κείμενες διατάξεις. Το Α.Σ.Ε.Π. 
διενεργεί τον έλεγχο νομιμότητας και τον κατ' ένστα¬ 
ση έλεγχο μέσα σε ένα (1) μήνα από την πάροδο της 
προθεσμίας υποβολής των ενστάσεων. Η απόφαση του 
ΑΣ.Ε.Π. κοινοποιείται στις ανωτέρω αρμόδιες Υπηρεσί¬ 
ες, προκειμένου να καταρτίσουν τον οριστικό πίνακα 
προσληπτέων. 

2. Η κατάταξη των υποψηφίων, βάσει της οποίας γί¬ 
νεται η τελική επιλογή για την πρόσληψη με σύμβαση 
εργασίας ορισμένου χρόνου διάρκειας έως δεκαοκτώ 
(18) μηνών, πραγματοποιείται ως εξής: 

Η κατάταξη μεταξύ των υποψηφίων που έχουν τα 
ίδια προσόντα γίνεται κατά φθίνουσα σειρά με βάση 
τη συνολική βαθμολογία που συγκεντρώνουν από τα 
βαθμολογούμενα κριτήρια κατάταξης, (χρόνος ανεργί¬ 
ας, πολυτεκνική ιδιότητα, τριτεκνική ιδιότητα, αριθμός 
ανήλικων τέκνων, μονογονεϊκή ιδιότητα, εμπειρία). 

3. Στην περίπτωση ισοβαθμίας υποψηφίων στη συ¬ 
νολική βαθμολογία προηγείται αυτός που έχει τις πε¬ 
ρισσότερες μονάδες στο πρώτο βαθμολογούμενο 
κριτήριο (χρόνος ανεργίας) και, αν αυτές συμπίπτουν, 
αυτός που έχει τις περισσότερες μονάδες στο δεύτε¬ 
ρο κριτήριο (αριθμός τέκνων πολύτεκνης οικογένειας) 
και ούτω καθεξής. Αν εξαντληθούν όλα τα κριτήρια, 
προηγείται ο μεγαλύτερος στην ηλικία με βάση την 
ημερομηνία γέννησης του και αν συμπίπτει και αυτή η 
σειρά μεταξύ των υποψηφίων καθορίζεται με δημόσια 
κλήρωση. 

4. Αμέσως μετά την κατάρτιση των προσωρινών πι¬ 
νάκων προσληπτέων από τις αρμόδιες Υπηρεσίες του 
οικείου φορέα, αυτοί διαβιβάζονται στην Δ/νση Πο¬ 
λιτικού Προσωπικού/Α.Ε.Α., προκειμένου καταρτιστεί 
Απόφαση Πρόσληψης η οποία υπογράφεται από τον 
οικείο Υπουργό. Αναμόρφωση των πινάκων μετά τον 
έλεγχο του ΑΣ.Ε.Π., εκτελείται άμεσα από τις Αρμόδιες 
Υπηρεσίες του οικείου φορέα, οι οποίες διαβιβάζουν 
εκ νέου τους οριστικούς πίνακες προσληπτέων στην 
Δ/νση Πολιτικού Προσωπικού/Α.Ε.Α., προκειμένου κα¬ 
ταρτιστεί τροποποιημένη Απόφαση Πρόσληψης η οποία 
υπογράφεται από τον οικείο Υπουργό. Οι προσωρινά 
προσληφθέντες που δεν περιλαμβάνονται στους οριστι¬ 
κούς πίνακες απολύονται. Οι απολυόμενοι λαμβάνουν 
τις αποδοχές που προβλέπονται για την απασχόληση 
τους έως την ημέρα της απόλυσης, χωρίς οποιαδήποτε 
αποζημίωση από την αιτία αυτή. 

5. Προσληφθέντες οι οποίοι αποχωρούν πριν από τη 
λήξη της σύμβασής τους αντικαθίστανται με άλλους 
από τους εγγεγραμμένους και διαθέσιμους στον πίνακα 
της οικείας ειδικότητας, κατά τη σειρά εγγραφής τους 
σε αυτόν. Σε κάθε περίπτωση, οι υποψήφιοι που προ¬ 
σλαμβάνονται είτε κατόπιν αναμόρφωσης των πινάκων 
είτε λόγω αντικατάστασης αποχωρούντων υποψηφίων, 
απασχολούνται για το υπολειπόμενο, κατά περίπτωση, 
χρονικό διάστημα και μέχρι συμπληρώσεως της εγκε¬ 
κριμένης διάρκειας της σύμβασης εργασίας ορισμένου 
χρόνου. 


Άρθρο 6 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2018 

Οι Υπουργοί 

Αναπληρωτής 

Υπουργός Εσωτερικών Οικονομικών 

ΝΙΚΟΛΑΟΣ ΤΟΣΚΑΣ ΕΥΚΛΕΙΔΗΣ ΤΣΑΚΑΛΩΤΟΣ 

Διοικητικής Ανασυγκρότησης 

ΟΛΓΑ ΓΕΡΟΒΑΣΙΛΗ 


Αριθμ. 2/46119/ΔΠΓΚ (2) 

Τροποποίηση της 2/3872/ΔΠΓΚ/13.1.2017 κοινής 
απόφασης της Υπουργού Εργασίας, Κοινωνικής 
Ασφάλισης και Κοινωνικής Αλληλεγγύης και του 
Αναπληρωτή Υπουργού Οικονομικών "Εκκαθάρι¬ 
ση εκκρεμών αιτήσεων συνταξιοδότησης" (Β'54). 

ΟΙ ΥΠΟΥΡΓΟΙ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 του ν. 4281 /2014 «Μέ¬ 
τρα στήριξης και ανάπτυξης της ελληνικής οικονομίας, 
οργανωτικά θέματα του Υπουργείου Οικονομικών και 
άλλες διατάξεις» (Α' 160), όπως τροποποιήθηκαν με τις 
διατάξεις του άρθρου 57 του ν. 4438/2016 (Α'220). 

2. Τις διατάξειςτου ν. 4270/2014 «Αρχές δημοσιονομι¬ 
κής διαχείρισης και εποπτείας (ενσωμάτωση της Οδηγίας 
2011/85/ΕΕ) - δημόσιο λογιστικό και άλλες διατάξεις» 
(Α' 143). 

3. Τις διατάξεις του άρθρου 90 του κώδικα νομοθεσίας 
για την Κυβέρνηση και Κυβερνητικά Όργανα που κυρώ¬ 
θηκε με το π.δ. 63/2005 (Α'98). 

4. Το π.δ. 113/2014 «Οργανισμός Εργασίας Κοινωνικής 
Ασφάλισης και Πρόνοιας» (Α' 180), όπως ισχύει. 

5. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ 16). 

6. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (Α'210). 

7. Την Υ29/8.10.2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β'2168). 

8. Την ανάγκη διευκρίνισης της διαδικασίας χρηματο¬ 
δότησης και την ανάγκη παράτασης του προγράμματος 
έκτακτης επιχορήγησης για την εκκαθάριση εκκρεμών 
αιτήσεων συνταξιοδότησης. 

9. Το γεγονός ότι από την παρούσα δεν προκαλείται 
επιπλέον δαπάνη, αποφασίζουμε: 

1. Το πρώτο εδάφιο της υποπαραγράφου 5 της πα¬ 
ραγράφου Γ της αριθ. 2/3872/ΔΠΓΚ/13.1.2017 κοινής 

απόφασης της Υπουργού Εργασίας, Κοινωνικής Ασφά¬ 
λισης και Κοινωνικής Αλληλεγγύης και του Αναπληρωτή 
Υπουργού Οικονομικών (Β'54), όπωςτροποποιήθηκε με 
την 2/49435/ΔΠΓΚ/28.6.2017 (Β'2275) όμοια απόφαση, 
αντικαθίσταται ως εξής: 

«Το Γενικό Λογιστήριο του Κράτους αξιολογεί τις προ¬ 
τάσεις επιχορήγησης με βάση το συνολικότερο χρη¬ 
ματοδοτικό προγραμματισμό και τις δημοσιονομικές 
συνθήκες.». 

2. Το τελευταίο εδάφιο της υποπαραγράφου 9 της πα¬ 
ραγράφου Γ της 2/3872/ΔΠΓΚ/13.1.2017 κοινής από¬ 
φασης της Υπουργού Εργασίας, Κοινωνικής Ασφάλισης 
και Κοινωνικής Αλληλεγγύης και του Αναπληρωτή 
Υπουργού Οικονομικών (Β'54), όπωςτροποποιήθηκε με 
την 2/49435/ΔΠΓΚ/28.6.2017 (Β'2275) όμοια απόφαση, 
αντικαθίσταται ως εξής: 

«Το πρόγραμμα έκτακτης επιχορήγησης για την εκκα¬ 
θάριση εκκρεμών αιτήσεων συνταξιοδότησης ολοκλη¬ 
ρώνεται την 31.8.2018.». 

Κατά τα λοιπά εξακολουθεί και ισχύει η 2/3872/ 
ΔΠΓΚ/13.1.2017 κοινή απόφαση της Υπουργού Εργασί¬ 
ας, Κοινωνικής Ασφάλισης και Κοινωνικής Αλληλεγγύης 
και του Αναπληρωτή Υπουργού Οικονομικών «Εκκαθάρι¬ 
ση εκκρεμών αιτήσεων συνταξιοδότησης» (Β'54), όπως 
τροποποιήθηκε με την 2/49435/ΔΠΓΚ/28.6.2017 (Β'2275) 
όμοια απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2018 

Οι Υπουργοί 

Εργασίας, Κοινωνικής 

Ασφάλισης και Αναπληρωτής Υπουργός 

Κοινωνικής Αλληλεγγύης Οικονομικών 

ΕΥΤΥΧΙΑ ΑΧΤΣΙΟΓΛΟΥ ΓΕΩΡΓΙΟΣ ΧΟΥΛΙΑΡΑΚΗΣ 


Αριθμ. Δ21/ΟΙΚ. 867/Φ .Β03 (3) 

Ανάθεση του έργου «Ανέγερση Δικαστικού Μεγά¬ 
ρου Ηρακλείου Κρήτης» στη Γενική Γραμματεία 
Υποδομών του Υπουργείου Υποδομών και Μετα¬ 
φορών και Ορισμός Αναθέτουσας Αρχής για τις 
διαδικασίες της υλοποίησης αυτού. 

Ο ΥΠΟΥΡΓΟΣ ΥΠΟΔΟΜΩΝ ΚΑΙ ΜΕΤΑΦΟΡΩΝ 

Σύμφωνα με τις διατάξεις: 

Ι.Του ν. 3389/2005 (ΦΕΚ Α'232/22-9-2005) «Συμπρά¬ 
ξεις δημόσιου και Ιδιωτικού Τομέα». 

2. Του ν. 3861/2010 (ΦΕΚ Α' 112/13-7-2010) «Ενίσχυ¬ 
ση της διαφάνειας, με την υποχρεωτική ανάρτηση νό¬ 
μων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο «Πρόγραμμα 
της Δ16α/04/773/29-11-1990 κοινής απόφασης του 
Υπουργού Προεδρίας και του Αναπληρωτή Υπουργού 
ΠΕ.ΧΩ.Δ.Ε. "Περί Εξαίρεσης Διοικητικών Πράξεων ή Εγ¬ 
γράφων από τον Κανόνα των Τριών Υπογραφών" Διαύ¬ 
γεια» και άλλες διατάξεις». 


3. Του ν. 4053/2012 (ΦΕΚ 44/Α/07-03-2012) «Ρύθμιση 
λειτουργίας της ταχυδρομικής αγοράς, θεμάτων ηλε¬ 
κτρονικών επικοινωνιών και άλλες διατάξεις». 

4. Του ν. 4070/2012 (ΦΕΚ 82/Α/10-04-2012) «Ρυθμίσεις 
Ηλεκτρονικών Επικοινωνιών, Μεταφορών, Δημοσιών Έρ¬ 
γων και άλλες διατάξεις», όπως ισχύει. 

5. Του ν. 4199/2013 (ΦΕΚ Α'216/11 -10-2013) «Δημόσιες 
υπεραστικές οδικές μεταφορές επιβατών - Ρυθμιστική 
Αρχή Επιβατικών Μεταφορών και άλλες διατάξεις.» και 
ιδιαίτερα του άρθρου 132 αυτού, περί συγχώνευσης των 
εταιρειών Δ.ΕΠ.Α.ΝΟ.Μ. Α.Ε., ΘΕΜΙΣ ΚΑΤΑΣΚΕΥΑΣΤΙΚΗ 
Α.Ε. και Ο.Σ.Κ. Α.Ε. 

6. Του ν. 4412/2016 (ΦΕΚ ΑΊ 47/8-8-2016) «Δημόσιες 
Συμβάσεις Έργων, Προμηθειών και Υπηρεσιών» (προ¬ 
σαρμογή στις Οδηγίες 2014/24/ΕΕ και 2014/25/ΕΕ)» και 
ιδίως του άρθρου 180. 

7. Του ν. 4413/2016 (ΦΕΚ Α' 148/8-8-2016) «Ανάθεση 
και εκτέλεση συμβάσεων παραχώρησης - Εναρμόνιση 
με την Οδηγία 2014/23/ΕΕ του Ευρωπαϊκού Κοινοβου¬ 
λίου και του Συμβουλίου της 26ης Φεβρουάριου 2014 
σχετικά με την ανάθεση συμβάσεων παραχώρησης 
(ΕΕ Ε 94/1/28.3.2014) και άλλες διατάξεις». 

8. Του π.δ. 63/2005 (ΦΕΚ Α'98/22-4-2005) «Κωδικοποί¬ 
ηση της νομοθεσίας για την Κυβέρνηση και τα Κυβερνη¬ 
τικά Όργανα», όπως τροποποιήθηκε με το ν. 4320/2015 
(ΦΕΚ 29 Α'/19-3-2015) και ισχύει. 

9. Του π.δ. 70/2015 (ΦΕΚ Α' 114/ 22-9-2015) «Ανασύ¬ 
σταση των Υπουργείων Πολιτισμού και Αθλητισμού, 
Υποδομών, Μεταφορών και Δικτύων, (...)» και ειδικότερα 
του άρθρου 3 αυτού που αφορά στην ανασύσταση του 
Υπουργείου Υποδομών, Μεταφορών και Δικτύων. 

10. Τοπ.δ. 123/2016 (ΦΕΚ Α'208/4-11 -2016) «Ανασύσταση 
και μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύσταση του 
Υπουργείου Τουρισμού, σύσταση του Υπουργείου Μετανα- 
στευτικής Πολιτικής και Υπουργείου Ψηφιακής Πολιτικής, 
Τηλεπικοινωνιών και Ενημέρωσης, μετονομασία Υπουργεί¬ 
ων Εσωτερικών και Διοικητικής Ανασυγκρότησης, Οικονο¬ 
μίας, Ανάπτυξης καιΤουρισμού, Υποδομών, Μεταφορών και 
Δικτύων». 

11 .Το π.δ. 124/2016 (ΦΕΚ Α'209/5-11 -2016) «Αποδοχή 
παραίτησης Υπουργών, Αναπληρωτών Υπουργών και 
Υφυπουργών». 

12. Του π.δ. 125/2016 (ΦΕΚ Α'210/5-11 -2016) «Διο¬ 
ρισμός Υπουργών, Αναπληρωτών Υπουργών και Υφυ¬ 
πουργών». 

13. Του π.δ. 123/2017 (ΦΕΚ ΑΊ 51/12-10-2017) «Ορ¬ 
γανισμός του Υπουργείου Υποδομών και Μεταφορών». 

14. Της κοινής υπουργικής απόφασης με αρ.Δ16γ/05/ 
483/Γ/11-11-2013 (ΦΕΚ Β 2856/11-11-2013) «Διαπιστω- 
τική πράξη συγχώνευσης των εταιρειών «ΔΕΠΑΝΟΜ 
Α.Ε.», «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» και «ΟΣΚ Α.Ε.» με 
σύσταση νέας εταιρείας με την επωνυμία «ΚΤΙΡΙΑΚΕΣ 
ΥΠΟΔΟΜΕΣ Α.Ε.». 

15. Της με οικ. 20699/2015 (ΦΕΚ Υ.Ο.Δ.Δ. 204/ 
01.04.2015) απόφασης Πρωθυπουργού και Υπουργού 
Οικονομίας, Υποδομών, Ναυτιλίας και Τουρισμού περί 
«Διορισμού Γενικού Γραμματέα Υποδομών του Υπουργεί¬ 
ου σχετικά με τον διορισμό του Γεωργίου Δέδε σε θέση 

Γενικού Γραμματέα Προϊσταμένου της Γενικής Γραμμα¬ 
τείας Υποδομών». 

Και αφού λάβαμε υπόψη: 

Ι.Την παρ. 2γ.γ.τουαρ. 11 τουπ.δ. 123/2017, σύμφω¬ 
να με την οποία, το Νομικό Πρόσωπο Ιδιωτικού Δικαίου 
«ΚΤΙΡΙΑΚΕΣ ΥΠΟΔΟΜΕΣ Α.Ε.» αποτελεί εποπτευόμενο 
φορέα του Υπουργείου Υποδομών και Μεταφορών. 

2. Τηνπαρ. Ιατουαρ.41 τουπ.δ. 123/2017,σύμφωνα 
με την οποία, μεταξύ των επιχειρησιακών στόχων της Δι¬ 
εύθυνσης Κτιριακών Υποδομών, είναι και «ο σχεδιασμός, 
προγραμματισμός, ανάθεση και εκτέλεση δημοσίων 
συμβάσεων έργων, μελετών και παροχής υπηρεσιών για 
τα έργα Κτιριακών Υποδομών αρμοδιότηταςτης Γενικής 
Γραμματείας Υποδομών, καθώς και για τα έργα Κτιριακών 
Υποδομών πανελλαδικής εμβέλειας, αρμοδιότητας άλ¬ 
λων φορέων και εποπτευόμενων Νομικών Προσώπων, 
τα οποία της ανατίθενται». 

3. Τηνπαρ. 6ετουαρ.41 τουπ.δ. 123/2017, σύμφωνα 
με την οποία, μεταξύ των αρμοδιοτήτων του Τμήματος 
Κατασκευών της Διεύθυνσης Κτιριακών Υποδομών, εί¬ 
ναι και« Η άσκηση αρμοδιοτήτων Προϊσταμένης Αρχής 
στην υλοποίηση των Κτιριακών Υποδομών, αρμοδιότη¬ 
τας της Γενικής Γραμματείας Υποδομών.». 

4. Την παρ. 5 του αρ. 59 του π.δ. 123/2017, σύμφωνα 
με την οποία, μεταξύ των αρμοδιοτήτων του Τμήματος 
Κατασκευής Έργων (ΤΚΕ) Της Ειδικής Υπηρεσίας Δη¬ 
μοσίων Έργων ΕΥΔΕ Κρήτης και Δωδεκανήσων, περι¬ 
λαμβάνεται και «η άσκηση αρμοδιοτήτων Διευθύνου- 
σας Υπηρεσίας σύμφωνα με τη νομοθεσία Δημοσίων 
Έργων.» 

5. Την 95583/31.08.2006 (ΦΕΚ 1430 Β728.09.2006) 
απόφαση του Υπουργού Δικαιοσύνης, με την οποία ανα¬ 
τίθενται έργα στην εταιρία «ΘΕΜΙΣ ΚΑΤΑΣΚΕΥΑΣΤΙΚΗ 
ΑΕ» εκ των οποίων και η «Μελέτη, κατασκευή, επίβλεψη, 
παραλαβή, συντήρηση και προμήθεια του αναγκαίου 
εξοπλισμού του έργου - Ανέγερση Δικαστικού Μεγάρου 
Ηρακλείου Κρήτης». 

6. Την απόφαση της 06.09.2006 της Διυπουργικής 
Επιτροπής Συμπράξεων Δημοσίου και ΙδιωτικούΤομέα, 
με την οποία εγκρίθηκε η ένταξη στην διαδικασία των 
ΣΔΙΤτου έργου «Νέο Δικαστικό Μέγαρο Ηρακλείου και 
Πάτρας». 

7. Το γεγονός ότι προκηρύχθηκε το έργο «Νέο Δικα¬ 
στικό Μέγαρο Ηρακλείου και Πάτρας», ολοκληρώθηκε 
η διαδικασία της Α' φάσης (προεπιλογή) με την επιλογή 
5 σχημάτων για την συμμετοχή στη Β' φάση (υποβολή 
προσφορών) και κατά την ημέρα της τελικής προθεσμίας 
του διαγωνισμού (έως και 29-5-2013) δεν κατατέθηκε 
καμία προσφορά. 


8. Το γεγονός ότι το Δ.Σ. της «ΘΕΜΙΣ ΚΑΤΑΣΚΕΥΑΣΤΙ¬ 
ΚΗ Α.Ε.» στην συνεδρίαση 392/19.06.2013, αποφάσισε 
ομόφωνα την κήρυξη του διαγωνισμού ως άγονου και 
την εισήγηση προς την Ειδική Γραμματεία των ΣΔΙΤ για 
τροποποίηση της από 06.09.2006 απόφασης της Διυ¬ 
πουργικής Επιτροπής και την ένταξη της κατασκευής 
των Δικαστικών Μεγάρων Ηρακλείου και Πάτρας στην 
διαδικασία των ΣΔΙΤ ως δυο ξεχωριστών έργων. 

9. Το γεγονός ότι η «ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» απέ- 
στειλε το πρωτ. 71593/21.06.2013 έγγραφο στην Ειδική 
Γραμματεία των ΣΔΙΤ, προκειμένου να της επιτραπεί να 
διαχωρίσει τα δύο έργα με σκοπό την ευχερέστερη χρη¬ 
ματοδότηση καθ'ενός χωριστά. 

10. Το γεγονός ότι ο Ειδικός Γραμματέας των ΣΔΙΤ απά¬ 
ντησε με το 450/ΕΓΣΔΙΤ/29.05.2014 έγγραφο, σύμφωνα 
με το οποίο «Είναι επιτρεπτή και δυνατή η δημοπράτηση 
του έργου ΣΔΙΤ των Δικαστικών Μεγάρων Ηρακλείου 
και Πάτρας μέσω δύο ξεχωριστών διαγωνισμών. Για την 
δημοπράτηση των έργων αυτών δεν απαιτείται νεότερη 
Διυπουργική Απόφαση, επομένως η Θέμις Κατασκευ¬ 
αστική μπορεί να προχωρήσει σε συνεργασία με το 
Υπουργείο Δικαιοσύνης και την ΕΓΣΔΙΤ στην αυτόνομη 
δημοπράτηση των έργων σύμφωνα με το σχεδίασμά τον 
δικό σας και του Υπουργείου Δικαιοσύνης». 

11. Το γεγονός ότι με την απόφαση αυτή δεν προκα- 
λείται δαπάνη σε βάρος του κρατικού προϋπολογισμού. 

Και επειδή: 

1. Απαιτείται επιτάχυνση των διαδικασιών διενέργειας δι¬ 
αγωνισμού του έργου του Δικαστικού Μεγάρου Η ρακλείου. 

2. Κρίνεται άμεση αναγκαιότητα υλοποίησης του ως 
άνω έργου, αποφασίζουμε: 

1. Αναθέτουμε στη Γενική Γραμματεία Υποδομών του 
Υπουργείου Υποδομών και Μεταφορών το έργο «Ανέ¬ 
γερση Δικαστικού Μεγάρου Ηρακλείου Κρήτης». 

2. Ορίζουμε ως Αναθέτουσα Αρχή του έργου «Ανέ¬ 
γερση Δικαστικού Μεγάρου Ηρακλείου Κρήτης» τη Δι¬ 
εύθυνση Κτιριακών Υποδομών της Γενικής Διεύθυνσης 
Υδραυλικών, Λιμενικών και Κτιριακών Υποδομών της 
Γενικής Γραμματείας Υποδομών. 

3. Η ΚΤ.ΥΠ. Α.Ε. θα συμμετέχει στις ανωτέρω διαδι¬ 
κασίες, παρέχοντας όλα τα απαιτούμενα στοιχεία στη 
Διεύθυνση Κτιριακών Υποδομών της Γενικής Διεύθυνσης 
Υδραυλικών, Λιμενικών και Κτιριακών Υποδομών της 
Γενικής Γραμματείας Υποδομών. 

Η παρούσα απόφαση ισχύει από την δημοσίευσή της 
στην Εφημερίδα της Κυβερνήσεως. 

Αθήνα, 7 Ιουνίου 2018 

Ο Υπουργός 

ΧΡΗΣΤΟΣ ΣΠΙΡΤΖΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2211/13.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























